sagorsarker/bangla-wikipedia huggingface dataset:
মোসলেহউদ্দিন আহমেদ

মোসলেহউদ্দিন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
মোসলেহউদ্দিন আহমেদের জন্ম নেত্রকোণা জেলার আটপাড়া উপজেলার মোসলহাট্টা গ্রামে। তার বাবার নাম ছামিরউদ্দিন মাস্টার এবং মায়ের নাম মেহেরুন নেছা। তার স্ত্রীর নাম মজিদা আহমেদ। এ দম্পতির চার ছেলে। 
১৯৭১ সালে পাকিস্তান সেনাবাহিনীর মেডিকেল কোরে হাবিলদার পদে কর্মরত ছিলেন মোসলেহউদ্দিন আহমেদ। মুক্তিযুদ্ধ শুরু হলে তিনি পালিয়ে যুদ্ধে যোগ দেন।
হাওরবেষ্টিত এলাকা সুনামগঞ্জের ধর্মপাশা উপজেলা মুক্তিযুদ্ধের সময় ১১ নম্বর সেক্টরের রংড়া সাবসেক্টরের অধীনে ছিল। মুক্তিযোদ্ধারা জুলাই থেকে কয়েকবার এখানে আক্রমণ করেও এলাকাটি মুক্ত করতে পারেননি। মুক্তিবাহিনীর রংড়ার সাবসেক্টর কমান্ডারের নির্দেশে ধর্মপাশা মুক্ত করার জন্য দায়িত্ব পান মোসলেহউদ্দিন আহমেদ। তখন সেখানে আরও চারটি মুক্তিযোদ্ধার দল হাইড আউটে অবস্থান করছিল। গেরিলাযুদ্ধ করে ভালো ফল পাওয়া যাচ্ছে না, তাই সবাই মিলে সিদ্ধান্ত নিলেন সরাসরি যুদ্ধের। ১৯৭১ সালের অক্টোবর মাসের শেষ দিকে সব মিলিয়ে মুক্তিযোদ্ধাদের সংখ্যা প্রায় ২৫০ জন। মুক্তিযোদ্ধারা তিন দিক থেকে ধর্মপাশায় পাকিস্তানি অবস্থানে মোসলেহউদ্দিনের নেতৃত্বে আক্রমণ করলেন। তাদের প্রতিজ্ঞা, ধর্মপাশা মুক্ত করবেনই। সেদিন প্রচণ্ড যুদ্ধের পর একসময় শত্রু পক্ষের দিক থেকে গুলিবর্ষণ বন্ধ হয়ে গেল। মুক্তিবাহিনীর প্রচণ্ড আক্রমণে টিকতে না পেরে পাকিস্তানি বাহিনী তাদের সহযোগী রাজাকারসহ ধর্মপাশা থেকে পালিয়ে যায়। এই যুদ্ধে মোসলেহউদ্দিন অসীম সাহস ও বীরত্ব প্রদর্শন করেন। ধর্মপাশা সেদিন মুক্ত হয়। ধর্মপাশা মুক্ত হওয়ার পর কিছু অতি উৎসাহী মুক্তিযোদ্ধা আটপাড়া উপজেলার সুখাইড় ইউনিয়নের দেওশ্রী বাঙ্কারে যেতে চেষ্টা করেন। তখন শত্রুর গুলিতে শহীদ হন দেওশ্রী গ্রামের যুবক, মুক্তিযোদ্ধা মোফাজ্জল। শত্রুর বাঙ্কার থেকে শহীদ মোফাজ্জলের মৃতদেহ উদ্ধার করা ছিল খুবই কঠিন ও ঝুঁকিপূর্ণ। মোসলেহউদ্দিন সেদিন জীবনের ঝুঁকি নিয়ে শহীদ মোফাজ্জলের মৃতদেহ উদ্ধার করেন। মোসলেহউদ্দিন ধর্মপাশা ছাড়াও নেত্রকোণা জেলার মদন, মোহনগঞ্জ, জয়শ্রীসহ আরও কয়েক স্থানে যুদ্ধ করেছেন। মুক্তিযুদ্ধের সময় নেত্রকোণা মহেশখোলা সাবসেক্টরের অধীনে ছিল। মুক্তিযুদ্ধে সাহসী ও বীরত্বপূর্ণ ভূমিকা প্রদর্শনের জন্য মোসলেহউদ্দিন বীর প্রতীক খেতাব পেয়েছেন।
ইথা

ইথা মালদ্বীপের রাঙ্গালি দ্বীপে অবস্থিত একটি রেস্তোরাঁ। দিবেহী ভাষায় এনামের অর্থ 'মুক্তা'। সমুদ্রতলদেশীয় রেস্তোরাঁ হিসেবে এটি, ২০০৫ সালের ১৫ই এপ্রিল যাত্রা শুরু করে। ইথা, রাঙ্গালি দ্বীপের লেগুন ও স্পন্দনশীল প্রবালপ্রাচীরের ঢেউয়ের মাঝে স্থাপিত। সমুদ্রে পানির নিচে ভোজনের পাশাপাশি ২৭০ ডিগ্রি প্যানারমিক দৃশ্য দেখার উপযোগী করে ইথার নকশা করা হয়েছে।
ইথা ২০০৫ সালের ১৫ই এপ্রিল হতে যাত্রা শুরু করে। আধুনিক অ্যাকোয়ারিয়াম স্থাপত্য নকশায় সমুদ্রপৃষ্ঠের ৫ মিটার নিচে নির্মিত স্পন্দনশীল প্রবালপ্রাচীরে ঘেরা রেস্তোরাঁয় একসাথে মাত্র ১৪ জন খেতে পারেন। নিমজ্জিত ইথার চারিদিকে শত শত প্রজাতির মাছ, প্রবাল প্রভৃতি দেখা যায়। হাঙ্গর ঘুরে বেড়ায়। ইথারের খাবার তালিকায় মালদ্বীপের স্থানীয় খাবার সহ ইউরোপিয়ান খাবারও রয়েছে। প্রবেশের জন্যে অতিথিদেরকে ঘাটের সাথে লাগান খড়ের প্যাভিলন ধরে প্যাচানো ঢালু এক সিঁড়ি বেয়ে নামতে হয়, যার নকশা প্রনয়ন করে কুয়ালালামপুর জাতীয় বিজ্ঞান কেন্দ্র। ২০০৪ সালের নির্মাণের পর সম্পূর্ণ প্রকল্পকে বিশ্বের সর্ববৃহৎ অ্যাকোয়ারিয়াম টানেল হিসাবে স্বীকৃতি পায়।
নিউজিল্যান্ডের স্থাপত্য নকশা পরামর্শক প্রতিষ্ঠান এম. জে. মরফি ইথার নকশা, পরিকল্পনা এবং নির্মাণে সহায়তা করে। হিলটন মালদ্বীপ রিসোর্ট এন্ড স্পা হোটেলের পূনঃনির্মাণের অংশ হিসেবে সমুদ্রের তলদেশে রেস্তোরাঁ নির্মাণের পরিকল্পনা যুক্ত করা হয়।
এটাই সমুদ্রের নিচে নির্মিত সবচাইতে বৃহৎ স্থাপনা; আধুনিক অ্যাকোয়ারিয়াম আর্কিটেকচারের উপর ভিত্তি করে ইথা নির্মিত। নয় মিটার লম্বা পাচঁ মিটার প্রশস্থ ১২৫ মিমি পুরুত্ব বিশিষ্ট স্বচ্ছ ধনুক আকৃতির এ্যক্রেলিক ব্যবহার করা হয়েছে। এ্যক্রেলিক সংযোগস্থলে পানির নিচে ব্যবহার উপযোগী বিশেষ সিলিকন সিল ব্যবহার করা হয়েছে। পাটাতনে ব্যবহৃত কাঠ এসেছে নিউজিল্যন্ড থেকে। ভিতর ও বাইরের আস্তরন এ ব্যবহৃত হয়েছে কানাডা থেকে আনা পশ্চিমের বিখ্যাত লাল সীডার কাঠ। সম্পূর্ণ কাঠামো সিঙ্গাপুরে সংযুক্ত করা হয়। অতঃপর সিঙ্গাপুর হতে রাংগালি দ্বীপে নিয়ে আসা হয়। যাত্রা মেয়াদছিল ১৬ দিন এবং সম্পূর্ণ কাঠামোকে পানির নিচে রেখে আনা হয়েছিল। রির্সোট এর প্রবেশ মুখ যথেষ্ট গভীর না থাকায় দ্বীপের সম্পূর্ণ প্রবেশ প্রণালীকে গভীরভাবে খনন করতে হয়। কাঠামোটি চারটি ইস্পাতের স্তম্ভ এর উপর যা সমুদ্রতলের ভিতরে আট মিটার গভীরে স্থাপিত। প্রতিটি ইস্পাতের সমুদ্রের তলদেশে বসানোর সময় জীবন্ত প্রবালপ্রাচীরের নুন্যতম ক্ষতি এড়াতে বার্জ মাউন্টেন্ড ভাইব্রো-হ্যামার ব্যবহার হয়েছিল। ডুবন্ত অবস্থায় এটির ওজন ১৭৫ টন এবং কাঠামোর তলদেশের সাথে যুক্ত করতে ৮৫ টন বালু ঢাকা হয়েছিল। ইথার নির্মাণ খরচ প্রায় ৫ মিলিয়ন ইউ এস ডলার।
ইথা সমুদ্রের তলদেশে নির্মিত ও চালু হওয়া বিশ্বের প্রথম রেস্তোরাঁ। দেশটির একমাত্র রেস্তোরাঁ যেখানে মালদ্বীপের স্থানীয় খাবারের সাথে ইউরোপিয় খাবারের ফিউশন করা মেন্যু পরিবেশন করা হয়।
মেন (পত্রিকা)

মেন (ইংরেজি: Men) ছিল একটি আমেরিকান পুরুষ-সমকামী পর্নোগ্রাফিক পত্রিকা। ১৯৮৪ থেকে ১৯৯৭ সাল পর্যন্ত এই পত্রিকাটি অ্যাডভোকেট মেন (ইংরেজি:অ্যাডভোকেট মেন) নামে প্রকাশিত হয়েছিল। তারপর এটির নাম পরিবর্তন করে "মেন" রাখা হয়। লস এঞ্জেলসের স্পেশালিটি পাবলিকেশনস এই পত্রিকাটি প্রকাশ করত। এই পত্রিকায় খোলামেলা নগ্ন পুরুষের আলোকচিত্র থাকত। তার মধ্যে পুরুষ-সমকামী প্রাপ্তবয়স্কদের জন্য নির্মিত চলচ্চিত্র শিল্পের জনপ্রিয় তারকাদের ছবি থাকত। তাছাড়া এতে ইরোটিক কথাসাহিত্য, ভিডিও সমালোচনা ও অন্যান্য লেখা ফিচার প্রকাশিত হত। এই পত্রিকার গুরুত্বপূর্ণ মডেলদের মধ্যে উল্লেখ্য ছিলেন জেব অ্যাটলাস ও মার্ক ডালটন। ২০০৯ সালের শেষ দিকে ঘোষণা করা হয় যে স্পেশালিটি পাবলিকেশনসের সবক’টি পুরুষ-সমকামী পর্নোগ্রাফিক পত্রিকাকে আনজিপড্‌.নেট ওয়েবসাইটের সঙ্গে একত্রিত করে দেওয়া হয়। যদিও এই ওয়েবসাইটটি আর পাওয়া যায় না। পত্রিকাগুলিরও কোনও সংস্করণ এরপর থেকে প্রকাশিত হয়নি।
১৯৮৪ সালে "অ্যাডভোকেট মেন" পত্রিকাটি "দি অ্যাডভোকেট" নামে একটি পুরুষ ও নারী-সমকামী মাসিক সংবাদপত্রের সহ-প্রকাশনা হিসেবে চালু হয়েছিল। সেই বছর নভেম্বর মাস থেকে এটি একটি মাসিক পত্রিকায় পরিণত হয়। ১৯৯৭ সালের অক্টোবর সংস্করণ থেকে পত্রিকার নাম বদলে শুধুই "মেন" রাখা হয়।
কান্তোও অঞ্চল

কান্তোও নামের আক্ষরিক অর্থ "বাধার পূর্বদিক"। বর্তমানে মোটামুটি হাকোনে চেক পয়েন্টের (関所) পূর্বদিকের অংশ বোঝাতে এই নামের ব্যবহার হয়। কান্তোও-এর বিপরীত শব্দ "বাধার পশ্চিম দিক" বলতে কান্‌সাই অঞ্চলকে বোঝানো হয়, যা পশ্চিম হোনশুর অন্তর্গত এবং ঐতিহাসিকভাবে ছিল সামন্ততান্ত্রিক জাপানের অন্যতম কেন্দ্র।
কান্তোও অঞ্চল মধ্যযুগীয় জাপানে কামাকুরা যুগ এবং আবার এদো যুগে ছিল সামন্ততান্ত্রিক ক্ষমতার কেন্দ্রবিন্দু। দেশের আধুনিক উন্নয়নের প্রথম ছাপও দেখা যায় এই অঞ্চলে। বৃহত্তর টোকিও অঞ্চল এবং বিশেষ করে টোকিও-য়োকোহামা মহানগর অঞ্চলের মধ্যে জাপান সরকারের প্রধান প্রধান দপ্তর, সর্বাধিক বিশ্ববিদ্যালয় ও অন্যান্য সাংস্কৃতিক প্রতিষ্ঠান, সর্বাধিক ঘনবসতি এবং অন্যতম প্রধান শিল্পাঞ্চল অবস্থিত। কান্তোও সমভূমির অধিকাংশই বসতি, বাণিজ্যিক ও শিল্পনির্মাণের কাজে ব্যবহৃত হলেও এখনও এখানকার কৃষিজমিতে চাষাবাদ করা হয়। প্রধান ফসল হল ধান, তবে বর্তমানে টোকিও-য়োকোহামার নিকটবর্তী অঞ্চলে শহুরে বাজারের চাহিদা মেটাতে উদ্যানপালন শুরু হয়েছে।
আধুনিক জাপানের ইতিহাসের এক বৃহৎ বিভাজিকার আকারে তাইশো যুগের শেষে ১৯২৩ খ্রিঃ ঘটে যায় বৃহৎ কান্তোও ভূমিকম্প। প্রথম বিশ্বযুদ্ধের পরবর্তী আর্থিক মন্দায় বেকায়দায় পড়া জাপানের অর্থনীতিতে এক লক্ষাধিক প্রাণহানি সমেত এই ভূমিকম্প শোচনীয় ক্ষয়ক্ষতি সাধন করে।
দ্বিতীয় বিশ্বযুদ্ধের সময় মিত্রশক্তি জাপান আক্রমণের কথা বিবেচনা করতে আরম্ভ করে। এই উদ্দেশ্যে ছকা অপারেশন ডাউনফলের অংশ অপারেশন করোনেটের লক্ষ্য ছিল কান্তোও সমভূমির দখল নেওয়া। বর্তমানে হোনশু দ্বীপে অধিষ্ঠিত মার্কিন সেনা ছাউনির অধিকাংশই এই সমভূমির নানা অংশে ছড়িয়ে আছে। এগুলোর মধ্যে আছে আৎসুগি নৌ-বায়ুসেনা ঘাঁটি, য়োকোতা বিমানঘাঁটি, য়োকুসুকা নৌঘাঁটি এবং যামা ক্যাম্প।
বৃহৎ কান্তোও ভূকম্পের পর অনেকে নতুন নতুন পদ্ধতি ও রঙ ব্যবহার করে শিল্পসৃষ্টি করতে থাকেন। এই শিল্পীরা ভূমিকম্পে বিধ্বস্ত জনপদগুলির স্মৃতি রক্ষার্থে শিল্পে ঐ জনপদগুলির উপস্থাপনা করেন।
লাল পাশা মসজিদ

লাল পাশা মসজিদ মারসিন প্রদেশের "মুত" শহরে অবস্থিত একটি মধ্যযুগীয় মসজিদ। এটি "লাল পাশা", "লায়েল পাশা" এবং "লালা আগা" নামেও পরিচিত।
লাল পাশা আনাতোলিয়ার তুর্কমেন কারামানি সাম্রাজ্যের একজন কর্মচারী ছিলেন। তিনি তার যৌবনে কারামানের আলাউদ্দিন বের একজন ভৃত্য ছিলেন। কিন্তু আলাউদ্দিন বে তাকে প্রশিক্ষণ দান করেন এবং নিগদে ও মুতসহ কারামানের অন্তর্ভুক্ত বিভিন্ন শহরের গভর্নর হিসেবে নিযুক্ত করেন। কারামানের ইবরাহিম বের নির্দেশে লাল পাশা মসজিদটি ১৪৪৪ খ্রিষ্টাব্দের দিকে লাল পাশা কতৃর্ক নির্মিত হয়। ১৪৭১ খ্রিষ্টাব্দের পর উসমানীয় সেনাপতি গেদিক আহমেদ পাশা কারামান রাজ্যের সকল এলাকা দখল করেন। যুদ্ধ চলাকালে কারামানিদের নির্মিত অনেক স্থাপত্য ধ্বংস করা হয়। কিন্তু লাল পাশা মসজিদটি অক্ষত থাকে। মসজিদে খচিত শিলালিপি অনুসারে, মসজিদটিতে অতীতে দুইবার বড় মাপের মেরামত কাজ সম্পন্ন হয়েছে। পঞ্চাশ বছর পূর্বে মসজিদের মিনারটি ক্ষতিগ্রস্ত হওয়ার পর মিনার পুনর্নির্মাণ করা হয়েছিল।
লাল পাশা মসজিদটি শহরের মাঝে একটি প্রাসাদ ও সরাইখানার মাঝখানে অবস্থিত। এগুলি প্রাচীনতার দিক থেকে মসজিদটির সমবয়সী। মসজিদটির নকশা বর্গাকৃতির এবং এই রীতি পরবর্তীতে উসমানীয় স্থাপত্যকলায় জনপ্রিয় শৈলীতে পরিণত হয়। মসজিদটিতে সমতল পাথর দ্বারা নির্মিত একটি বড় গম্বুজ রয়েছে। মসজিদের মূল অংশটি পাঁচটি ছোট গম্বুজ দ্বারা আচ্ছাদিত। মসজিদ প্রাঙ্গণে দুইটি কোণাকৃতি সমাধি রয়েছে যাদের একটি আদিম এবং অপর একটি উসমানীয়রা সংযোজন করে। ১৭শ শতাব্দীতে তুর্কি ভ্রমণকাহিনী লেখক এভলিয়া চেলেবির বর্ণনা অনুসারে লাল পাশা মসজিদের প্রাঙ্গণের প্রথম সমাধিতে লাল পাশার কবর রয়েছে।
সৌদি আরবের নারীদের নিরাপত্তা ও অধিকার রক্ষার সংগঠন

সৌদি আরবের নারীদের নিরাপত্তা ও অধিকার রক্ষার সংগঠন হল একটি সৌদি বেসরকারি প্রতিষ্ঠান যা সৌদি আরবের নারীদের সুরক্ষা ও নিরাপত্তা রক্ষার জন্য প্রতিষ্ঠিত। এটা ওইয়াহেজা আল-হুইয়াইদার এবং ফাওযিয়া আল-এউয়নি দ্বারা প্রতিষ্ঠিত, এবং ২০০৭ সালের গাড়ি চালানোর অধিকারকে কেন্দ্র করে গড়ে উঠেছে। প্রতিষ্ঠানটি সৌদি আরবে সরকারিভাবে নিবন্ধিত নয়, এবং তাদের প্রকাশ্য সভার ক্ষেত্রে সরকারি নিষেধাজ্ঞা রয়েছে। ২০০৭ সালে এক সাক্ষাৎকারে, আল-হুইয়াইদার তাদের লক্ষ্যগুলোর বর্ণনা দিয়েছিলেন এভাবে:
সংগঠনটিতে অনেকগুলো লীগ থাকবে, প্রতিটি আলাদা আলাদা ক্ষেত্র অথবা লক্ষ্য নিয়ে কাজ করবে... শরিয়া আদালতে মেয়েদের প্রতিনিধিত্ব; মেয়েদের বিয়ের [ন্যূনতম] বয়ঃসীমা নির্ধারণ; সরকারি মহলে মেয়েদের প্রবেশ এবং সরকারি নীতি নির্ধারণের ক্ষেত্রে নিজেদের স্বার্থ সংরক্ষণ ;ঘরের মেয়েদের উপর শারীরিক অথবা মানসিক নির্যাতন বন্ধ এবং তাদেরকে কাজ,পড়াশোনা হতে বাধাপ্রাপ্ত হওয়া হতে অথবা জোরপূর্বক বিবাহবিচ্ছেদের হাত থেকে বাঁচানো…
সংগঠনটি নারীদের গাড়ি চালানোর অধিকার সম্পর্কিত পিটিশন নিয়ে বাদশা আব্দুল্লার নিকট জড়ো হওয়ার মাধ্যমে তাদের কর্মসূচী শুরু করে, যদিও এতে কোনো ফলাফল আসেনি।
২০০৮ সালে প্রতিষ্ঠানটি "নারী নির্যাতনকে না বলুন" নামের প্রচারণা শুরু করে। এক্ষেত্রে সৌদি মহিলাদের কাছ থেকে তাদের অত্যাচারিত ও নির্যাতিত হওয়ার কাহিনি রেকর্ড করা হয়েছিল, এবং তাদের পরিচয় সম্পূর্ণ গোপন রেখে ইউটিউবে রেকর্ডগুলোকে সংরক্ষণ করা হয়েছিল। সংগঠনটি এটাকে নির্যাতিতদের কথা বলার সুযোগ হিসেবে প্রচার করে ।
গোয়াদার

গোয়াদার পাকিস্তান-এর বেলুচিস্তান প্রদেশের অন্তর্গত গোয়াদার জেলার প্রশাসনিক দপ্তর ও প্রধান শহর।এটি পাকিস্তানের একটি বন্দর নগরী।এই শহরেই গদর উপসাগর এর তীরে গড়ে উঠেছে পাকিস্তানের ও চীনের সহযোগিতায় এক গভীর জলের সমুদ্র বন্দর।এটি চীনের দ্বিতীয় প্রধান বন্দর।শহরটি পাকিস্তান এর মূলভূখণ্ড থেকে প্রসারিত একটি উপদ্বীপে গড়ে উঠেছে।এই শহরটি এই অঞ্চলের এক মাত্র প্রধান বন্দর ও অর্থনৈতিক কেন্দ্র।শহরটি পাকিস্তান-এর বৃহত্তম শহর করাচি থেকে দূরে পশ্চিমে ইরান সীমান্তের কাছে অবস্থিত।এই শহর থেকে ইরান সীমান্ত ৭২ কিলোমিটার দূরে অবস্থিত। করাচি শহর ও গোয়াদর কামরান উপকূলীয় মহাসড়ক দ্বারা যুক্ত।
প্রধান শিল্প উদ্বেগ একটি মাছ প্রক্রিয়াকরণ কারখানা; লবণ সমুদ্রের পানির বাষ্পীভবনের মাধ্যমে পাওয়া যায়। ১৭৯৭ সালে গোয়াদর মাস্কাত এবং ওমান সালতানাতের অংশ হয়ে ওঠে এবং ১৯৫৮ সালে এই শহর এবং পার্শ্ববর্তী পশ্চিমাঞ্চল ওমান পাকিস্তানের সাথে বিনিময় করে ।
গদর ২৫.০৭ উত্র ও ৬২.৩২ পূর্বে অবস্থিত।গদর উপসাগর এর তীরে ও বেলুচিস্তান প্রদেশের দক্ষিণ-পশ্চিমে গদর শহর অবস্থিত।শহরটি করাচি শহর থেকে ৬৩৫ কিলমিটার দূরে অবস্থিত।
শহরটি প্রধানত পাথুযে ভূমি ভাগের উপর গড়ে উঠেছে।এই এলাকা বালুচিস্তানের পাহার গুলির অন্তর্গত।শহরটিতে প্রচুর ভগ্ন উপকূল রয়েছে।
শহরটিতে ২০১৭ সালের প্রদেশ আদমশুমারীর হিসাবে ১৩৮,৪৩৮ জন বসবাস করে।
এখান কার যোগাযোগ ব্যবস্থায় সড়ক পথ প্রধান মাধ্যম।গদর শহর ৬৩৫ কিলোমিটার দীর্ঘ মাকরান উপকূলীও মহাসড়ক করাচি শহরের সঙ্গে যুক্ত।এছাড়া শহরটির মধ্যে প্রচুর প্রসস্ত সড়ক রয়েছে।এছাড়া শহরটি রেলপথে দেশের অন্য শহর ও অঞ্চলের ষঙ্গে যুক্ঢ।এই শহরের বন্দরের জন্য রেলপথের উন্নয়ন ঘটেছে।বর্তমকানে গদর থেকে চীনের কাশগড় পর্যন্ত রেল ও সড়ক নির্মাণের কথা চলছে।
গদর আন্তর্জাতিক বিমানবন্দর নামে একটি আন্তর্জাতিক বিমানবন্দর এই শহরের বিমান পরিসেবা প্রদান করে।এই বিমান বন্দর থেকে করাচি ও ইসলামাবাদ ও দেশের বাইর দুবাই,আবু ধাবি, মস্কাট প্রভূতি বিমানবন্দরে বিমান পরিচালনা করা হয়। বিমানটি বর্তমানে আধুনিকরন করা হচ্ছে।এটি ৬,০০০ একোর জমির উপর গড়া হবে।
গোয়াদর বন্দরটি গোয়াদর শহরের প্রধান চালিকা শক্তি।এটি চীনের সহযোগিতায় আধুনিকীকরণ শুরু হয় ২০০৭ সালে ।এই বন্দর থেকে ১০০ কিলোমিটার এর মধ্যে ইরানএর চাবাহার বন্দর অবস্থিত।গদর বন্দরটি একটি গভীর সমুদ্র বন্দর ।এই বন্দরের জলের গভীরতা ।ফলে বড় জাহাজ এই বন্দরে সহজেই চলাচল করতে পাড়ে।এই বন্দর কে কেন্দ্র করে পাকিস্তান ও চীন এ এক অর্থনৈতিক করিডর গড়ে উঠেছে যা চীন-পাকিস্তান অর্থনৈতিক করিডর হিসাবে পরিচিত।
শহরটি প্রধানত গদর বন্দরের উপর নির্ভরশীল।এই বন্দরটি আধুনিকরনে ১.৪৬ বিলিয়ন ডলার খরচ করেছে চীন সরকার।এখানে একটি গ্যাসের সঞ্চয় ভান্ডার গড়ার কথা রয়েছে।এছাড়ার এখানে একটি তৌলশৌধনাগার গড়া হবে।গদর-নবাবশাহ গ্যাস পাইপলাইন তৈরি হবে ইরান ও পাকিস্তানের মধ্যে ২.৫ বিলিয়ন ডলার খরচে।গদরে একটি বিশেষ অর্থনৈতিক অঞ্চল গড়ার কথা রয়েছে চীনের জন্য।
খাজা গোলাম ফরিদ

খাজা গোলাম ফরিদ (উর্দু: ) বা খোয়াজা ফরিদ (১৮৪৫-১৯০১) উনিশ শতকের একজন ভারতীয় সুফিবাদী কবি ছিলেন। তিনি একাধারে ভাষাবিদ, পণ্ডিত এবং লেখক ছিলেন। তিনি চিশতি নেজামী সুফি ত্বরিকার অনুসারী ছিলেন। তিনি ছাচরানে জন্মগ্রহণ এবং মৃত্যুবরণ করেন। তাকে মিথানকোটে সমাহিত করা হয়।
গোলাম ফরিদ ১৮৪৫ সালে ছাচরনে জন্মগ্রহণ করেন। তার বয়স যখন পাঁচ বছর তখন তার মা মৃত্যুবরণ করেন এবং বার বছর বয়সে তার পিতা খাজা খোদা বক্স মারা গেলে তিনি এতিম হয়ে যান। আট বছর বয়সে তিনি শপথ করেন তিনি সম্পূর্ণ কোরআন মুখস্থ করবেন। এরপর তার বড় ভাই ফখর জাহান উহদি তার ভরণ পোষণের দায়িত্ব নেন এবং তিনি ধীরে ধীরে পণ্ডিত এবং লেখক হিসেবে নিজেকে গড়ে তুলেন।
বড় ভাইয়ের সান্নিধ্যে থেকে তিনি সাহিতে্যর বিভিন্ন শাখায় পান্ডিত্য অর্জন করেন। তিনি আরবি ভাষা, ফার্সি ভাষা, পাঞ্জাবী ভাষা, সারাইকি ভাষা, সিন্ধি ভাষা ও ব্রজ ভাষাসহ অনেক ভাষায় পান্ডিত্য অর্জন করেন এবং আরবি ভাষা, ফার্সি ভাষা, পাঞ্জাবী ভাষা, সারাইকি ভাষা, সিন্ধি ভাষা ও ব্রজ ভাষা গুলোতে কাব্য রচনাও করেছেন।
তার সবচেয়ে গুরুত্বপূর্ণ কাজগুলো হলো
তিনি প্রায় সময় মরুভূমিকে প্রতীকী হিসেবে ব্যবহার করতেন।
জীবনের কিছু সময় তিনি রাজনীতির সাথে সম্পৃক্ত ছিলেন। তিনি ভাওয়ালপুরে তৎকালীন ব্রিটিশ শাসনের বিরোধিতা করেন।
খাজা ফরিদ ১৯০১ সালে ছাচরানে মৃত্যুবরণ করেন। তাকে মিথানকোটে সমাহিত করা হয়।
বিংশ শতাব্দীতে খাজা গোলাম ফরিদের জীবন, কর্ম, সাধনার উপর সাহিতয রচনা হচ্ছে, যা বর্তমানে "ফরিদিয়্যাত" নামে খ্যাতি লাভ করেছে। বর্তমানে ভারত ও পাকিস্তানের অনেক এলাকায় গোলাম ফরিদের নাম অনুসারে অনেক ধর্মীয় ও শিক্ষা প্রতিষ্ঠান প্রতিষ্ঠিত হয়েছে, যেমন: পাকিস্তানের রাহিম্যারে অবস্থিত সরকারি খাজা গোলাম ফরিদ কলেজ।
পাকিস্তান সরকার সাহিত্যে তার নাম অনুসারে একটি সম্মাননা যার নাম "খাজা গোলাম ফরিদ সম্মাননা"র প্রবর্তন করে যা বিভিন্ন ক্ষেত্রে অবদান রাখার জন্য গুণীজনদের প্রদান করা হয়। এই সম্মাননা গ্রহণকারীদের মধ্যে উল্লেখযোগ্য ব্যক্তিগণ হলেন ইসমাইল আহমেদানি, নশী গিলানি এবং অন্যান্য। ২০০১ সালে গোলাম ফরিদের জন্ম শত বার্ষিক পালিত হয়। এই উপলক্ষে পাকিস্তান ডাক বিভাগ একটি বিশেষ স্ট্যাম্প প্রকাশ করে।
ওকাজাকি দুর্গ

ওকাজাকি দুর্গ জাপান এর আইচি প্রশাসনিক অঞ্চলের ওকাজাকি শহরে অবস্থিত একটি জাপানি দুর্গ। এডো যুগের শেষে, এটি ওকাজাকি অঞ্চলের হোন্দা ক্ল্যান পরিবারের আবাসস্থল ছিল, তবে দুর্গটি তকুগাওয়া ইয়েয়াসু ও তকুগাওয়া ক্ল্যান পরিবারের সংশ্লিষ্টতার জন্য বেশি পরিচিত। দুর্গটি ‘তাৎসুজো’ নামেও পরিচিত।
১৪৫৫ সালে বর্তমান দুর্গের নিকটে সাইগো ৎসুগিওরি একটি মাটির দুর্গপ্রাচীর নির্মাণ করেন। ১৫২৪ সালে ওই অঞ্চলের ক্ষমতা পাওয়ার পর মাৎসুদাইরা কিয়োয়াসু পুরনো দুর্গ ভেঙে বর্তমান দুর্গের স্থানে ওকাজাকি দুর্গ নির্মাণ করেছিলেন॥ তার বিখ্যাত পৌত্র মাৎসুদাইরা মতোয়াসু (পরবর্তীকালের তকুগাওয়া ইয়েয়াসু) ১৫৪২ সালের ১৬ ডিসেম্বর জন্মগ্রহণ করেন। ১৫৪৯ সালে মাৎসুদাইরাগণ ইমাগাওয়া ক্ল্যান কর্তৃক পরাজিত হন এবং ইয়েয়াসুকে বন্দী করে সানপু দুর্গে নিয়ে যাওয়া হয়। ওকেহাজামা যুদ্ধে ইমাগাওয়া পরাস্ত হলে ১৫৬০ সালে ইয়েয়াসু পুনরায় দুর্গটি অধিকার করেন এবং ১৫৭০ সালে হামামাৎসু দুর্গে যাওয়ার পর জ্যেষ্ঠপুত্র মাৎসুদাইরা নবুয়াসুকে এই দুর্গে রেখে যান। ১৫৭৯ সালে নবুয়াসুর মৃত্যুদণ্ড ঘোষণার পর হোন্দা ক্ল্যান দুর্গের অধিপতি হন। ওদাওয়ারা যুদ্ধের পর এদোতে তকুগাওয়ার স্থানান্তর হলে দুর্গটি তানাকা য়োশিমাসাকে দেওয়া হয় যিনি দুর্গের উন্নতি সাধন করেন এবং দুর্গসীমানা বর্ধিত করেন।
তকুগাওয়া শোগুনেট সামরিক সরকার গঠনের পর ওকাজাকি অঞ্চল প্রতিষ্ঠিত হয় এবং ইয়েয়াসুর বিশ্বস্ত অনুচর হোন্দা ইয়াসুশিগকে দুর্গের অধিকার দেওয়া হয়। ১৬১৭ সালে ত্রিতলবিশিষ্ট দুর্গচূড়া নির্মিত হয়। হোন্দার পর মিজুনো ক্ল্যান ১৬৪৫-১৭৬২ এবং মাৎসুদাইরা ক্ল্যান ১৭৬২-১৭৬৯ পর্যন্ত দুর্গে ছিলেন। মেইজি সংস্কারের পূর্ব পর্যন্ত হোন্দা ক্ল্যানের কিছু অনুসারী ওকাজাকিতে চলে এসেছিলেন।
১৮৬৯ সালে হোন্দা তাদানাও মেইজি সরকারের কাছে ওকাজাকি দুর্গের বশ্যতা স্বীকার করেন। ১৮৭১ সালে Han system বাতিল হওয়ার পরে ওকাজাকি অঞ্চলটি নুকাতা অঞ্চলের অধীনে আসে এবং ওকাজাকি দুর্গটি ওই অঞ্চলের হেড কোয়ার্টার হিসেবে ব্যবহৃত হয়। ১৮৭২ সালে নুকাতা অঞ্চল আইচি অঞ্চলের অন্তর্ভুক্ত হয় হয় এবং নাগোয়াতে রাজধানী স্থানান্তরিত হয়। ১৮৭৩ সালের সরকারি তথ্য অনুযায়ী দুর্গটি ভেঙে ফেলা হয় এবং অধিকাংশ ভূমি ব্যক্তি মালিকানায় বিক্রি করে দেয়া হয়।
দুর্গের বর্তমান স্থাপনাটি ১৯৫৯ সালে পর্যটক আকর্ষণের জন্য পুনর্নির্মাণ করা হয়য়। ২০০৬ সালে এটি জাপানের ১০০টি সুদৃশ্য দুর্গের অন্যতম হিসেবে ঘোষিত হয়। রড ও কংক্রিটের এই দুর্গটিতে তিনটি ছাদ এবং অভ্যন্তরীণ ৫টি তলা আছে। এর ভিতরে মূল দুর্গের আসবাব, জাপানি তলোয়ার, বর্ম ও স্থানীয় ইতিহাস প্রদর্শকারী মডেল সাজানো রয়েছে। দুর্গের প্রধান ফটক ১৯৯৩ সনে এবং পূর্বকোণের দরজা ২০১০ সনে পুনর্নির্মাণ করা হয়।
২০০৭ সালে দুর্গের নির্মাণের সময় দুর্গের বহিঃসীমা দেখে বোঝা যায় যে ওকাজাকি দুর্গ একদা জাপানের চতুর্থ বৃহত্তম দুর্গ ছিল।
দুর্গের পার্শ্ববর্তী এলাকাটি এখন একটি পার্ক যেখানে তকুগাওয়া ইয়েয়াসু ও মিকাওয়া স্যামুরাই এর প্রতি উৎসর্গকৃত একটি যাদুঘরও আছে। এছাড়া চায়ের দোকান, নাট্যমঞ্চ, কারাকুরি পুতুলের সাজে ক্লক টাওয়ার এবং আকর্ষণীয় ফটক রয়েছে। চেরি ব্লোসোম, উইস্টেরিয়া ও এজালিয়া ফুল দেখার জন্যও পার্কটি বিখ্যাত।
পেত্রা বিশ্ববিদ্যালয়

পেত্রা বিশ্ববিদ্যালয় হল জর্ডানের আম্মানে অবস্থিত একটি বেসরকারি বিশ্ববিদ্যালয়। এর বর্তমান সভাপতি মারওয়ান মুওয়াল্লা।
আম্মানে অবস্থিত এ বিশ্ববিদ্যালয়টি আম্মানের উপশহরে ১৯৯১ সালে প্রতিষ্ঠিত হয়। উচ্চশিক্ষা ও গবেষণা মন্ত্রণালয় কর্তৃক স্বীকৃত এ বিশ্ববিদ্যালয়টি মধ্যম আকারের নারী বিশ্ববিদ্যালয় হিসেবে চালু হয়েছিল। জর্ডানে এবং আরব বিশ্বেও বেসরকারি বিশ্ববিদ্যালয়ের মধ্যে প্রথম এ বিশ্ববিদ্যালয়টি "জর্ডান ইউনিভার্সিটি ফর উইমেন (জে.ইউ.ডব্লিউ.)" নামে যাত্রা শুরু করে। প্রথম বছর মোট ২৬৫ জন নারী এ বিশ্ববিদ্যালয়ের ৫টি অনুষদের আওতাভুক্ত ১৬টি বিষয়ে ভর্তি হন।
১৯৯৮ সালে বিশ্ববিদ্যালয় পরিচালনা পর্ষদ নারী-পুরুষদের মধ্যে জ্ঞানার্জনে বৈষম্য দূর করতে সহশিক্ষা কার্যক্রম চালু করে। তখন এর নাম পরিবর্তন করে "ইউনিভার্সিটি অব পেত্রা" রাখা হয়।
২০০৫ সালে বিশ্ববিদ্যালয়টি স্নাতকোত্তর কর্মসূচী চালু করে। প্রথম বছরে ইংরেজি ভাষা এবং ফার্মেসী বিভাগে স্নাতকোত্তর কর্মসূচী চালু হলেও ২০১৫-১৬ শিক্ষাবর্ষে তা ৬টি বিভাগে উন্নীত হয়েছে।
পেত্রা বিশ্ববিদ্যালয় উচ্চতর শিক্ষায় অবদানের জন্য ব্যবস্থাপনায় আইএসও ৯০০১ সনদ এবং উচ্চতর শিক্ষামান বজায় রাখায় এক্রিডিটেশন কমিশন কর্তৃক সনদ লাভ করে। বেসরকারি বিশ্ববিদ্যালয়সমূহের কিউএস র‍্যাঙ্কিং-এও বিশ্ববিদ্যালয়টি প্রথম স্থান লাভ করে।
বিশ্ববিদ্যালয়টি এর সাতটি কলেজের মাধ্যমে বহুবিধ বিষয়ে পড়ার সুযোগ করে দেয়। কলা সম্পর্কিত বিষয় আরবিতে পড়ানো হলেও অন্যান্য বেশিরভাগ বিষয়ই পড়ানো হয় ইংরেজিতে। নতুন শিক্ষার্থীদের পড়ানোর জন্য ইংরেজি ও তথ্যপ্রযুক্তি বিষয়ে মূল্যায়ন পরীক্ষায় অংশ নিতে হয় এবং তার উপর ভিত্তি করেই কোর্স দেওয়া হয়। বিদ্যমান ৭টি অনুষদ হলঃ
বিশ্ববিদ্যালয়ের মোট ৩০০ জন কর্মকর্তা আছেন, যাদের বেশির ভাগই জর্ডানের নাগরিক। এছাড়াও আরব দেশসমূহ যেমন সিরিয়া ও ইরাক থেকেও অনেক প্রভাষক নিযুক্ত আছেন।
শিক্ষার্থীরা বিশ্ববিদ্যালয় জীবন ও সংস্কৃতির সাথে ডিনশীপ অব স্টুডেন্টস অ্যাফেয়ার্স (ডিএসএ) ও প্রাতিষ্ঠানিক পরামর্শকদের দ্বারা অভ্যস্ত হয়ে ওঠে। প্রতি প্রাতিষ্ঠানিক বছরের শুরুতেই নতুন শিক্ষার্থীদের জন্য ডিএসএ নবীনবরণ অনুষ্ঠানের আয়োজন করা হয়ে থাকে। এ অনুষ্ঠানে সিনিয়রেরা বিশ্ববিদ্যালয়ের সভাপতির সাথে তাদেরকে স্বাগতম জানায়। পেত্রা বিশ্ববিদ্যালয়ের নিয়মকানুনের সাথে এভাবে তাদের পরিচয় করিয়ে দেয়া হয়। অল্প সম্মানির মাধ্যমে বিশ্ববিদ্যালয় তাদের যাতায়াতের ব্যবস্থা করত। সকল শিক্ষার্থীর জন্য বিশ্ববিদ্যালয় স্বাস্থ্যবীমার ব্যবস্থাও করে থাকে।
পেত্রা বিশ্ববিদ্যালয় ৩১টি বিভিন্ন দেশ থেকে আসা ১০০০ জন আন্তর্জাতিক শিক্ষার্থীর আবাসস্থল। বিশ্ববিদ্যালয় বর্তমানে আন্তর্জাতিক শিক্ষার্থীদের আন্তর্জাতিক অফিস সুবিধা দেবার ব্যবস্থা করা হয়।
২০০২-০৩ সাল থেকে ২০০৫-০৬ সাল পর্যন্ত উত্তীর্ণদের সংখ্যা ছিল নিম্নরূপঃ
ডিনশীপ অব গ্রাজ্যুয়েট স্টাডিজ অ্যান্ড রিসার্চ হল বিশ্ববিদ্যালয়টির গবেষণার প্রাণকেন্দ্র। এটি দুটি সভা নিয়ে গঠিন; একটি গবেষণামূলক কর্মসূচীর জন্য, অপরটি স্নাতক পর্যায়ের জন্য। গবেষণামূলক কর্মকাণ্ডের জন্য বিশ্ববিদ্যালয়ের প্রতিটি বাজেটের ৫% উচ্চতর শিক্ষা ও বৈজ্ঞানিক গবেষণা মন্ত্রণালয় কর্তৃক বরাদ্দ দেয়া হয়। পাঠ্যবই প্রকাশের জন্য এবং আঞ্চলিক ও আন্তর্জাতিক পর্যায়ের সম্মেলনে অংশ নেওয়া প্রাতিষ্ঠানিক কর্মকর্তাদের যাতায়াত খরচও ডিনশীপ দিয়ে থাকে।
জাতীয় মাশরুম উন্নয়ন ও সম্প্রসারণ কেন্দ্র

জাতীয় মাশরুম উন্নয়ন ও সম্প্রসারণ কেন্দ্র হল বাংলাদেশে মাশরুমের উন্নয়ন ও সম্প্রসারণের উদ্দেশ্যে পরিচালিত একটি গবেষণা ও প্রশিক্ষণসেবা মূলক প্রতিষ্ঠান।
প্রতিষ্ঠানটি ঢাকা বিভাগের ঢাকা জেলার অন্তর্গত সাভার পৌরসভার সোবহানবাগে সাভার বাসস্ট্যান্ড সংলগ্ন স্থানে (ঢাকা-আরিচা মহাসড়কের পশ্চিম পাশে) অবস্থিত।
হরিপুর বড়বাড়ি

হরিপুর জমিদার বাড়ি, ব্রাহ্মণবাড়িয়া জেলার নাসিরনগর উপজেলাস্থ  হরিপুর ইউনিয়নে অবস্থিত। ১৮শ শতাব্দীতে প্রাসাদটি জমিদার কৃষ্ণপ্রসাদ রায় চৌধুরী এবং হরিপ্রসাদ রায় চৌধুরী (১৮৭০-১৯৩৬) কর্তৃক নির্মিত হয়েছিল।
হরিপুর বড়বাড়ি তিতাস নদীর পূর্ব পারে অবস্থিত। বাড়িটি 'হরিপুর জমিদারবাড়ি' বা 'হরিপুর রাজবাড়ি' নামেও পরিচিত। এটি গ্রামের পশ্চিম পার্শে এবং নাসিরনগর সদর হতে ১৫কিমি দক্ষিণপূর্বে তথা নাসিরনগর উপজেলা ও মাধবপুর উপজেলার সংযোগ পথে অবস্থিত। বিশেষত, বর্ষা মউসুমে যখন পানিতে চারদিক ভরে উঠে তখন এর সৌন্দর্য অনেকাংশে বেড়ে যায়। প্রাসাদটির ভৌগোলিক অবস্থান ২৪° ৬'২৯.৪১"উঃ, ৯১°১৫'২৬.৩৪"পূঃ।
হরিপুর বড়বাড়ি একটি দুই গম্বুজ এবং ত্রিতল বিশিষ্ট বাড়ি। বারিটির আয়তন এবং আড়ম্বরপূর্ণ স্থাপত্য ঐতিহাসিক যুগের শৈল্পিক নৈপুণ্যের স্বক্ষর বহন করে। প্রাসাদটি প্রায় ৫ একর জমির উপর নির্মিত যাতে ৬০টি কক্ষে নাট্যশালা, দরবার হল, গুদাম, গোশালা, রন্ধনশালা, প্রমোদের কক্ষ, খেলার মাঠ, মঠ, মন্দির, মল পুকুর ইত্যাদি বিদ্যমান। দ্বিতলে আরোহণের জন্য ছয়টি সিঁড়ী এবং ত্রিতলে আরোহণের জন্য দুইটি সিঁড়ী রয়েছে। এর উত্তরপশ্চিম পার্শ্বে ছয়টি শয়ন কক্ষ, চারটি পূর্ব পার্শ্বে এবং চারটি রয়েছে পুকুরের পশ্চিম পার্শ্বে। বাড়িটির পশ্চিম পার্শ্বে সান বাঁধানো ঘাট রয়েছে যা নদীতে গিয়ে নেমেছে এবং এর উভয় পার্শ্বে মঠদ্বয় সৌন্দর্য বৃদ্ধি করেছে তার একটি উত্তর পার্শ্ব কৃষ্ণপ্রসাদ রায় চৌধুরী ও অপরটি দক্ষিণ পার্শ্বে গৌরীপ্রসাদ রায় চৌধুরীর। এ অঞ্চলের জনপদ যাতায়তের সুবিধা তথা আরামদায়ক ভ্রমণের জন্য নদীপথ ব্যবহার করতো, হয়তো তাই মূল ফটক হিসাবে আকর্ষণী ঘাটটি নির্মিত হয়েছিল।
হরিপুরের জমিদারগণ ত্রিপুরার প্রভাবশালী জমিদারগণের উত্তরসুরি  ছিলেন। প্রবীণদের নিকট থেকে জনশ্রুতি আছে সুনামগঞ্জ, ছাতক, দোয়ারাবাজার এবং 
আজমিরীগঞ্জের জনপদ কর প্রদান করতো। নাসিরনগর উপজেলাস্থ গুণীয়াউকের জমিদারগণের সহিত তাদের সুসম্পর্ক ছিল। দেশবিভাজনের পর ১৯৪৭ সালে প্রাসাদ ছেড়ে কলকাতায় চলে যান। ঐতিহাসিক নৌকা বাইচ মুলতঃ এখান থেকেই শুরু হয়। প্রাসাদের অনেক স্থানে ক্ষয় হয়ে গেলেও দ্বিতলের পাশা খেলার ঘরটি আজও রয়ে গেছে যাতে জমিদার সখ্যগণের সাথে খেলতেন। বাইজীরা প্রতি রাতেই জমিদারগনের আমোদ-প্রমোদের উদ্দেশ্যে নৃত্য পরিবেশন করতো।
উত্তরসূরীদের কিয়দাংশ নীচতলায় বাস করত এবং উপাসনা করত। বর্তমানে এটির সংস্করণ এর কাজ চলছে। হরিপুর বড়বাড়িটি বাংলাদেশ প্রত্নতত্ত্ব অধিদপ্তর দ্বারা সংরক্ষিত।
এখানকার প্রাকৃতিক সৌন্দর্য চলচ্চিত্র প্রযোজকগনের দৃষ্টি আকর্ষণ করায় হরিপুর বড়বাড়িতে অনেক ছবি নির্মিত হয়েছে।
আলী আহমেদ খান

আলী আহমেদ খান (জন্ম: ১৯৫১ - মৃত্যু: ১৮ মার্চ, ২০০৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
আলী আহমেদ খানের জন্ম ১৯৫১ সালে বাগেরহাটের মোরেলগঞ্জ উপজেলার বারুইখালী গ্রামে। তার বাবার নাম মুসলেম আলী খান এবং মায়ের নাম আছিয়া বেগম। তার স্ত্রীর নাম রেহেনা বেগম। এ দম্পতির চার ছেলে।
পাকিস্তান সেনাবাহিনীর ইঞ্জিনিয়ারিং কোরে চাকরি করতেন আলী আহমেদ খান। ১৯৭১ সালের মার্চ মাস থেকে ছুটিতে ছিলেন তিনি। ২৬ এপ্রিল পাকিস্তানি সেনাদের হাতে বরিশালের পতন হলে স্থানীয় প্রতিরোধ যোদ্ধারা কুড়িয়ানায় সমবেত হন। তখন আলী আহমেদ খান তাদের সঙ্গে যোগ দেন। সেখানে মুক্তিযোদ্ধাদের প্রশিক্ষণ দেওয়া হতো। কুড়িয়ানার পর গাবাতে মুক্তিবাহিনীর ক্যাম্প গড়ে ওঠে। এই অঞ্চলের মুক্তিযোদ্ধাদের নেতৃত্ব দিয়েছেন ক্যাপ্টেন শাহজাহান ওমর, বেণীলাল দাসগুপ্তসহ আরও কয়েকজন। আলী আহমেদ খান বানারীপাড়া যুদ্ধের আগে ঝালকাঠি সদর উপজেলা, বাবুগঞ্জ উপজেলা, মুলাদী উপজেলা, বাকেরগঞ্জ ও পাতারহাটে যুদ্ধ করেন।
১৯৭১ সালে মুক্তিযুদ্ধ চলাকালে বরিশাল জেলার বানারীপাড়া উপজেলায় মুক্তিযোদ্ধারা পাকিস্তানিদের অবস্থানে কয়েকবার আক্রমণ করেন। বানারীপাড়ার অবস্থান বরিশাল জেলার পশ্চিম প্রান্তে, পিরোজপুর জেলার সীমান্তে। বানারীপাড়ায় মুক্তিযোদ্ধারা সর্বশেষ আক্রমণ করেন নভেম্বরের শেষে। এই আক্রমণে মুক্তিযোদ্ধা আলী আহমেদ খানও অংশ নেন। বানারীপাড়ার সন্ধ্যা নদীর পূর্ব পাড়ে ১৯৭১ সালে পাকিস্তানি সেনাদের অবস্থান ছিল, আর থানায় ছিল মূলত রাজাকার ও পুলিশ। প্রায় এক কোম্পানি রাজাকার সেখানে ছিল। সর্বশেষ আক্রমণে মুক্তিযোদ্ধাদের কয়েকটি দল সম্মিলিতভাবে বানারীপাড়ার পাকিস্তানি অবস্থানে এবং থানায় একযোগে আক্রমণ করে। আলী আহমেদ থানা আক্রমণে অংশ নেন। এখানে কয়েক ঘণ্টা যুদ্ধ চলে। এই যুদ্ধে আলী আহমেদ খান যথেষ্ট সাহসিকতা প্রদর্শন করেন। তিনি পুকুর সাঁতরে থানা চত্বরে ঢুকে সেখানে সফল গ্রেনেড হামলা চালান। এ সময় রাজাকারদের ছোড়া গুলি তার পায়ের গোড়ালিতে বিদ্ধ হয়। একজন সহযোদ্ধা তাকে উদ্ধার করে নিরাপদ স্থানে নিয়ে যান। তুমুল যুদ্ধের পর সেদিন বানারীপাড়া মুক্ত হয়। কয়েকজন রাজাকার ও থানার পুলিশ আত্মসমর্পণ করে। বাকি রাজাকাররা পালিয়ে যায়। সন্ধ্যা নদীর পূর্ব পাড়ে অবস্থানরত পাকিস্তানি সেনারাও সেদিন পালিয়ে যায়।
নেপালে নবায়নযোগ্য শক্তি

নেপালে নবায়নযোগ্য শক্তি হচ্ছে এমন একটা সেক্টর যা নেপালে ছড়িয়ে পড়ছে।
এটি অনেক উপাদানের মধ্যে উল্লেখযোগ্য একটি যা লোড শেডিং এর সময়কেও বদলে দিতে পারে যা খুবই উপকারি।
দৈনিক গড়ে ১০ ঘণ্টা পাওয়ার বিচ্ছিন্ন নেপালে একটি সাধারণ বিষয়ে পরিণত হয়েছে এবং নেপাল বিদ্যুৎ কর্তৃপক্ষ পাওয়ার বিচ্ছিন্নের একটি সময়সূচী প্রকাশ করেছে। গতানুগতিক বিদ্যুৎ ব্যবস্থার তুলনায় নেপালে সৌর শক্তিকে অধিক নির্ভরযোগ্য উৎস হিসেবে দেখা যেতে পারে। ব্যক্তিমালিকানাধীন ভাবে সোলার প্যানেল প্রতিস্থাপন নেপালে বেশিই দেখা যায়। ইউএস এমব্যাসি সোলার প্যানেলগুলো প্রতিস্থাপন করেছে।
অঞ্চলসমূহ যেমন- মাদি, চিতবন যেসব এলাকায় বিদ্যুৎ কর্তৃপক্ষ কোন বিদ্যুৎ সরবরাহ করে না চিতবন জাতীয় উদ্যানের কারণে, ওখানকার মানুষজন সৌর শক্তির উপর নির্ভর করছে বহু বছর ধরে।
বিদ্যুৎ দিয়ে চালিত তিন চাকার সরকারি যানবাহন ববহার করা হচ্ছে কার্বন ডাই অক্সাইড (CO) নির্গমনের মাত্রা কমানোর জন্য।
স্বরাজ এক্সপ্রেস

১২৪৭১/৭২ বান্দ্রা টার্মিনাস কাত্রা স্বরাজ এক্সপ্রেস ইন্ডিয়ান রেলওয়ের নর্দান রেলওয়েজ জোন এর একটি সুপার ফার্স্ট এক্সপ্রেস ট্রেন, যা ইন্ডিয়ার বান্দ্রা টার্মিনাস এবং কাত্রা এর মধ্যে চলাচল করে থাকে।
এটি বান্দ্রা টার্মিনাস হতে ট্রেন নম্বর ১২৪৭১ হিসাবে কাত্রা যায় এবং কাত্রা হতে ট্রেন নম্বর ১২৪৭২ হিসাবে পুনরায় বান্দ্রা টার্মিনাসে ফিরে আসে।
প্রাথমিকভাবে ট্রেনটি মুম্বাই সেন্ট্রাল হতে চলাচল করত। পরবর্তীতে একে বান্দ্রা টার্মিনাসে স্থানান্তরিত করা হয়।
১২৪৭১/৭২ বান্দ্রা টার্মিনাস কাত্রা স্বরাজ এক্সপ্রেস ট্রেন এ ২টি এসি ২টিআর, ৪টি এসি ৩টিআর, ১২টি স্লিপার ক্লাস, ৫টি সাধারণ রিজার্ভ বিহীন কোচ এবং একটি প্যানট্রি কার রয়েছে।
ইন্ডিয়ার বেশিরভাগ ট্রেন সার্ভিস এর ক্ষেত্রে ইন্ডিয়ান রেলওয়েজ এর প্রয়োজন অনুসারে কোচ সংযুক্তির পরিবর্তন ও পরিবর্ধন ঘটতে পারে।
১২৪৭১ বান্দ্রা টার্মিনাস কাত্রা স্বরাজ এক্সপ্রেস ট্রেন ৩০ ঘণ্টা ৫০ মিনিটে ১৯৫৫ কিলোমিটার(৬৩.৪১ কি.মি./ঘণ্টা) চলে কাত্রা পৌঁছায় এবং ফিরতি পথে ১২৪৭২ কাত্রা বান্দ্রা টার্মিনাস স্বরাজ এক্সপ্রেস ট্রেন হিসাবে ৩০ ঘণ্টা ৫০ মিনিটে ১৯৫০ কিলোমিটার(৬৩.২৪ কি.মি./ঘণ্টা) পথ অতিক্রম করে বান্দ্রা টার্মিনাসে পৌঁছায়।
যেহেতু ট্রেনটির গড় গতি ৫৫ কি.মি./ঘণ্টা এর উপরে, তাই ইন্ডিয়ান রেলওয়ের নিয়ম অনুযায়ী ট্রেনটিকে সুপার ফার্স্ট ট্রেন এর কাতারে ফেলা হয়।
১২৪৭১/৭২ বান্দ্রা টার্মিনাস কাত্রা স্বরাজ এক্সপ্রেস ট্রেনটি বড়োদরা জংশন, রতলম জংশন, কোটা জংশন, নয়া দিল্লি, আমবালা ক্যান্টনমেন্ট জংশন, জলন্ধর ক্যান্টনমেন্ট জংশন এবং জাম্মু তাওয়ি জংশন এর মধ্য দিয়ে শ্রী মাতা বিষ্ণুদেবী কাত্রা জংশন পর্যন্ত চলাচল করে।
প্রথমদিকে ডুয়েল ট্রাকশন ডাব্লিউসিএএম ১ অথবা ডাব্লিউসিএএম ২/২পি লোকোমোটিভ ট্রেনটিকে মুম্বাই সেন্ট্রাল হতে বড়োদরা পর্যন্ত টেনে নিয়ে যেত। তারপর বড়োদরা হতে একটি ডাব্লিউএপি ৪ লোকোমোটিভ ইঞ্জিন ট্রেনটিকে আমবালা ক্যান্টনমেন্ট পর্যন্ত নিয়ে যেত এবং লুধিয়ানা শেড হতে ডাব্লিউডিএম ৩এ টুইনস ইঞ্জিন জাম্মু তাওয়ি পর্যন্ত নিয়ে যেত।
যেহেতু ২০১২ সালের ৫ ফেব্রুয়ারি ওয়েস্টার্ন রেলওয়েজ ডিসি ইলেকট্রিক ব্যবস্থাকে এসিতে রূপান্তরিত করেছে, ট্রেনটি তার পূর্বে নিয়মিতভাবে বড়োদরা হতে ডাব্লিউএপি ৪ দ্বারা আমবালা ক্যান্টনমেন্ট পর্যন্ত এবং পরে লুধিয়ানা হতে ডাব্লিউ ডিএম লোকোমোটিভ দ্বারা জাম্মু তাওয়ি পর্যন্ত যেত।
জাম্মু সেকশনের জলন্ধরে বিদ্যুৎ সুবিধা প্রাপ্তির পর, এখন ট্রেনটি বড়োদরাতে অবস্থিত ডাব্লিউএ৪ই ইঞ্জিন দ্বারা বান্দ্রা টার্মিনাস হতে জম্মু তাওয়ি পর্যন্ত টেনে নিয়ে যাওয়া হয়।
১২৪৭১ বান্দ্রা টার্মিনাস শ্রী মাতা বিষ্ণুদেবী কাত্রা স্বরাজ এক্সপ্রেস ট্রেনটি প্রতি সোম, বৃহঃস্পতি, শুক্র ও রবিবারে ভারতীয় মান সময় অনুসারে ০৭:৫৫ মিনিটে বান্দ্রা টার্মিনাস ত্যাগ করে এবং পরের দিন ১৭:০০ মিনিটে শ্রী মাতা বিষ্ণুদেবী কাত্রা জংশনে পৌঁছায়।
অপরদিকে ১২৪৭২ শ্রী মাতা বিষ্ণুদেবী কাত্রা বান্দ্রা টার্মিনাস স্বরাজ এক্সপ্রেস ট্রেনটি প্রতি মঙ্গল, বুধ, শুক্র ও শনিবারে ভারতীয় মান সময় অনুসারে ০৯:০০ মিনিটে শ্রী মাতা বিষ্ণুদেবী কাত্রা ত্যাগ করে এবং পরের দিন ১৮:০৫ মিনিটে বান্দ্রা টার্মিনাসে পৌঁছায়।
নেপালে শিখধর্ম

শিখধর্ম নেপালে সর্বপ্রথম ১৮শতকে প্রবেশ করে। বর্তমানে, নেপালে শিখ ধর্মের লোকেরা সংখ্যালঘু পরিমাণে বসবাস করে, ২০১১ সালের আদমশুমারি অনুযায়ী সেখানে প্রায় ৭ হাজারের মত লোক রয়েছে।
গুরু নানক দেব, শিখ ধর্মের প্রতিষ্ঠাতা, কাঠমান্ডুর বালাজুতে অবস্থিত, বর্তমান সময়কার নানক মাথ নামে পরিচিত এলাকাতে এক বছরেরও অধিক সময় গভীর ধ্যানে কাটিয়ে দেন। এটা মনে করা হয়ে থাকে গুরু নানক ১৫১৬ খ্রিস্টাব্দে মাথ পরিদর্শন করেন।
ব্রিটিশ ইস্ট ইন্ডিয়া কোম্পানির সাথে দ্বন্ধে জড়িয়ে, মহারাণী জিন্দ কাউর, মহারাজা রণজিৎ সিংএর সর্বকনিষ্ঠ স্ত্রী, ২৯ এপ্রিল, ১৮৪৯ সালে পাঞ্জাব থেকে চাকরানীর ছদ্মবেশে নেপালগঞ্জ হয়ে নেপালে পালিয়ে আসতে সক্ষম হন। নেপাল সরকার তাকে আশ্রয় দান করে। পরবর্তীতে, তিনি লন্ডনে চলে যান, কিন্তু যেসব শিখরা নেপালে রয়ে গিয়েছিল তারা সেখানে বসবাস করতে শুরু করে। ভারতীয় সীমান্তের নিকটবর্তী নেপালগঞ্জ অঞ্চলের কিছু এলাকাকে এখনো শিখানপুরবা, যমুনা এবং বানকাটবা বলে ডাকা হয়।
দিলীপ দোশী

দিলীপ রশিকলাল দোশী (; জন্ম: ২২ ডিসেম্বর, ১৯৪৭) গুজরাতের রাজকোট এলাকায় জন্মগ্রহণকারী ভারতের সাবেক আন্তর্জাতিক ক্রিকেটার। ১৯৭৯ থেকে ১৯৮৩ সময়কালে ভারত ক্রিকেট দলের অন্যতম সদস্য ছিলেন। এ সময়ে ৩৩ টেস্ট ও ১৫ ওডিআইয়ে অংশগ্রহণ করেছিলেন দিলীপ দোশী।
দলে তিনি মূলতঃ বোলারের দায়িত্ব পালন করতেন। স্লো লেফট আর্ম অর্থোডক্স বোলিংয়ের পাশাপাশি বামহাতে ব্যাটিং করতেন তিনি।
সেপ্টেম্বর, ১৯৭৯ তারিখে চেন্নাইয়ে সফরকারী অস্ট্রেলিয়ার বিপক্ষে টেস্ট অভিষেক ঘটে তার। দীর্ঘদিনের স্বপ্ন পূরণ হয় তার ও এ সুযোগ কাজে লাগাতে কার্পণ্য করেননি তিনি। খেলায় তিনি ৬/১০৩ ও ২/৬৪ পেয়ে ভারতের সেরা সাফল্য দেখান। এ ক্রীড়ানৈপুণ্য সিরিজে অব্যাহত রাখেন।
বোম্বেতে চূড়ান্ত টেস্টে ৫/৪৩ ও ৩/৬০ নিয়ে ভারতের জয়ে অনবদ্য ভূমিকা রাখেন। তবে গৃহীত নিজ শহর কলকাতার ইডেন গার্ডেন্সে ৭০,০০০ দর্শকের সামনে ৪/৯২ বোলিং করে তার স্বর্ণালী মুহুর্ত উপভোগ করেন।
ঐ সিরিজের পর দোশী ভারতীয় টেস্ট দলের নিয়মিত সদস্যে পরিণত হন। দূর্ভাগ্যবশতঃ পরবর্তী বছরগুলোয় আন্তর্জাতিক পর্যায়ের খেলায় দলের জয়ে তেমন ভূমিকা রাখতে পারেননি। নিখুঁত ও ধারাবাহিকভাবে বোলিং করলেও তেমন সফলতা পাননি। অস্ট্রেলিয়ার বিপক্ষে সিরিজে জয়ের চেষ্টা চালানোর পর ১৯৮১-৮২ মৌসুমে বোম্বেতে ইংল্যান্ডের বিপক্ষে টেস্ট জয়ে ভূমিকা রাখেন। নিম্নমূখী দলীয় সংগ্রহে তিনি ৫/৩৯ পান ও প্রথম ইনিংসে দলকে এগিয়ে রাখতে সহায়তা করেন। কিন্তু, ১৯৮২-৮৩ মৌসুমে মনিন্দর সিংয়ের আবির্ভাবের প্রেক্ষিতে দোশী’র টেস্ট খেলোয়াড়ী জীবনের সমাপ্তি ঘটে।
খেলোয়াড়ী জীবন থেকে অবসর নেয়ার পর ২০০৬ সালে এনট্র্যাক ইন্ডিয়ার ব্যবস্থাপনা পরিচালক মনোনীত হন। নয়ন দোশী’র জনক তিনি।
১৯৮০-৮১ মৌসুমে অস্ট্রেলিয়া সফরে তার ওডিআই অভিষেক হয়। গাব্বায় নিউজিল্যান্ডের বিপক্ষে তার নিজস্ব সেরা বোলিং পরিসংখ্যান গড়েন ৪/৩০। ওভারপ্রতি ৩.৯৬ গড়ে ও ২৩.৮১ গড়ে উইকেট পেয়েছেন। তিনি মাত্র ১৫ ওডিআইয়ে অংশ নিয়েছেন। তার ব্যাটিং দূর্বলতার কারণে অল-রাউন্ডার রবি শাস্ত্রীকে ১৯৮৩ সালের ক্রিকেট বিশ্বকাপে অন্তর্ভুক্ত করা হয়।
সৌরাষ্ট্রের পক্ষে প্রথম-শ্রেণীর ক্রিকেটে তার অভিষেক ঘটে। কিন্তু রঞ্জী ট্রফিতে বাংলার পক্ষেই অধিকাংশ সময় খেলেছেন। ১৯৭৪ সালে আসামের বিপক্ষে ৬ উইকেট পান ৬ রানের বিনিময়ে। এ প্রতিযোগিতায় ১৮.৩৩ গড়ে ৩১৮ উইকেট তুলেছেন।
ত্রিশ বছর বয়সে টেস্ট ক্রিকেটে অংশগ্রহণের সুযোগ পান ও শতাধিক উইকেট লাভের অধিকারী হন। এরফলে চারজন টেস্ট বোলারের একজনরূপে ত্রিশ বছর বয়সে টেস্টে অংশগ্রহণের সুযোগ পেয়েছেন। ক্ল্যারি গ্রিমেট, সাঈদ আজমল ও রায়ান হ্যারিসের সমকক্ষ হন তিনি।
টেস্ট ক্রিকেটের ইতিহাসে অন্যতম দূর্বলমানের ব্যাটসম্যান হিসেবে চিহ্নিত হয়েছেন দোশী। তিনি মাত্র ৪.৬০ গড়ে রান সংগ্রহ করেছেন। অধিকাংশ সময়ই তাকে টেস্ট ইনিংসে ব্যাটিং করতে দেখা যায়নি। ৩৮ ইনিংসে এগারোবার ১১নম্বরে ব্যাটিংয়ে নেমেছেন।
ইংল্যান্ডে নটিংহ্যামশায়ার ও ওয়ারউইকশায়ারের পক্ষেও খেলেছেন তিনি। সামগ্রীকভাবে প্রথম-শ্রেণীর ক্রিকেটে ২৬.৫৮ গড়ে ৮৯৮ উইকেট লাভ করেন।
মার্চ, ১৯৮৩ সালে ঢাকায় সংক্ষিপ্ত সফরে পশ্চিম বাংলার নেতৃত্ব দেন। তিনদিনের খেলায় তিনি ৭/৩৯ ও ৫/৭৪ পেয়েছিলেন। তার স্পিনে বাংলাদেশী ব্যাটসম্যানগণ কাবু হয়ে যায়। ৪৫ ওভারের খেলায় নির্ধারিত ৯ ওভারে ৩/২৭ পান।
ব্যক্তিগত জীবনে বিবাহিত তিনি। নয়ন দোশী নামীয় তার এক সন্তান রয়েছে।
ইসরায়েলি শেকেল

ইসরায়েলি শেকেল বা নতুন শেকেল ( '; '; মুদ্রা প্রতীক: ₪; ব্যাংক কোড: ILS) হল ইসরায়েলের মুদ্রা। শেকেল -এর ভগ্নাংশ হল আগোরা যার মূল্যমান ₪১-র ১০০ ভাগের ১ভাগ।
ইসরায়েলি শেকেল-এর ব্যবহার ইসরায়েল ছাড়া, ওয়েস্ট ব্যাংক ও গাজা ভূখণ্ডতেও হয়।
বেগনাস হ্রদ

বেগনাস হ্রদ নেপালের কাস্কী জেলার লেখনাথ পৌরসভার একটি স্বচ্ছপানির হ্রদ যা পোখরা উপত্যকার দক্ষিণ-পূর্ব অংশে অবস্থিত। ফেওয়া হ্রদ-এর পর, পোখরা উপত্যকার আটটি হ্রদের মধ্যে এটি দ্বিতীয় বৃহত্তম হ্রদ। বৃষ্টির জন্যে এ হ্রদের পানির স্তর আকস্মিকভাবে বৃদ্ধি পায়, এবং সেঁচের কাজে ব্যবহৃত হয়। এই পানির স্তর ১৯৮৮ সালে নির্মিত পশ্চিম নির্গমন নালা, "খুড়ি খলা"র মাধ্যমে একটি ড্যামের ভিতর দিয়ে প্রবাহিত হয়।
বেগনাস হ্রদ এলাকা অন্যান্য রিসোর্টের সাথে পোখরায় বেড়াতে আসা পর্যটকদের কাছে একটি জনপ্রিয় জায়গা। এ হ্রদের পানি সেঁচের কাজে ব্যবহার করা হয় এবং হ্রদের কিছু অংশ খাঁচাবদ্ধ পদ্ধিতিতে মাছ চাষে ব্যবহৃত হয়। বেগনাস হ্রদ এলাকায় এর আশেপাশে অনেক জলাভূমি রয়েছে, যার অনেকগুলোই দিনে দিনে ধানের জমিতে পরিণত করা হয়েছে।
কেন্দ্রীয় মানব সম্পদ উন্নয়ন কেন্দ্র

কেন্দ্রীয় মানব সম্পদ উন্নয়ন কেন্দ্র মূলত বাংলাদেশের মানব সম্পদের উন্নয়নের উদ্দেশ্যে পরিচালিত একটি প্রশিক্ষণ কার্যক্রম ভিত্তিক প্রতিষ্ঠান।
এটি বাংলাদেশের ঢাকা জেলার সাভার পৌরসভায় ব্যাংক টাউন বাসস্ট্যান্ড সংলগ্ন ঢাকা আরিচা মহাসড়কের পশ্চিম পাশে অবস্থিত।
৫.৫৯ একর আয়তনের এ প্রতিষ্ঠানটি ১৯৯৭ সাল থেকে প্রশিক্ষণ কার্যক্রম শুরু করে। তবে আনুষ্ঠানিকভাবে এর উদ্বোধন হয় ২০০৫ সালের ০৩ সেপ্টেম্বর।
ফোক্সুন্ডো হ্রদ

ফোক্সুন্ডো হ্রদ, (, "Phoksuṇḍo tāl"), হচ্ছে নেপালের শী ফোক্সুন্ডো জাতীয় উদ্যানের একটি আল্পাইন মিঠা পানির অলিগট্রফিক হ্রদ, যা সমুদ্র পৃষ্ট থেকে উচ্চতায় ডোল্পা জেলায় অবস্থিত। ফোক্সুন্ডো হ্রদের ক্ষেত্রফল যার মধ্যে জলসীমার আয়তন নির্গমন পথ । ২০০৪ সালে, হাইড্রলজি ও আবহবিদ্যা বিভাগের জরীপ অনুসারে হ্রদের সর্বোচ্চ পরিমাপকৃত গভীরতা ছিল । ২০০৭ সালের সেপ্টেম্বরে, ফোক্সুন্ডো হ্রদকে রামসাগর ক্ষেত্রর মতো ডিজাইন করা হয়েছে।
হ্রদের দক্ষিণ মাথায়, রিঙ্গমো গ্রামে ৩০,০০০- ৪০,০০০-বছর-পুরনো ধ্বস বাঁধ যা হ্রদকে সৃষ্টি করেছে। বাঁধের পূর্বে, হ্রদের পানি উচ্চতার জলপ্রপাতের দ্বারা পতিত হচ্ছে।
দক্ষিণ দিকে ২০ টিরও অধিক স্তূপ রয়েছে, এবং একটি গোম্পা হ্রদের পূর্ব দিকে রয়েছে, যেখানে বার্ষিক উপাসনা এবং পূজাঅর্চনা করা হয়। ঐতিহ্যবাহী তিব্বতি সংস্কৃতি ডোল্পোর উপরের অংশে প্রচলিত রয়েছে; বৌদ্ধ ধর্ম এবং বোন ধর্ম, রিঙ্গমো গ্রামসহ ডোল্পোর নিচের অংশে প্রচলিত।
পাহাং

পেহাং হল মালয়েশিয়ার একটি রাজ্য। এটি সারাওয়াক ও সাবাহর পর তৃতীয় বৃহত্তম রাজ্য এবং মালয়েশিয়া বদ্বীপের মধ্যে সর্ববৃহৎ রাজ্য। রাজ্যটি পেহাং নদীর মোহনায় অবস্থিত। এর পূর্বে কেলান্তান রাজ্য, পশ্চিমে পেরাক, শেলানগর ও নেগেরি শেমবিলান রাজ্য, দক্ষিণে জহর রাজ্য এবং উত্তরে তেরেংগানু রাজ্য ও দক্ষিণ চীন সাগর অবস্থিত।
পেহাং রাজ্যের রাজধানী হল কুয়ান্তান এবং রাজকীয় আসন হল পেকান। অন্যান্য গুরুত্বপূর্ণ শহরের মধ্যে জেরানটুট, কুয়ালা লিপিস, টেমেরলোহ। পেহাংয়ের সম্মাননা সূচক আরবি নাম হল "দারুল মাকমুর"।
পেহাংয়ের বর্তমান সংবিধান ২৬ ফেব্রুয়ারি ১৯৫৯ সালে গৃহীত হয়। সংবিধানে ঘোষণা করা হয়েছে যে পেহাং একটি সাংবিধানিক রাজতন্ত্র।
পেহাংয়ের সুলতান হল রাজ্যের সাংবিধানিক শাসক এবং তিনি সুলতান হওয়ার পর থেকে আজীবন অর্থাৎ মৃত্যু অবধি এ দায়িত্বে আসীন থাকেন। ১৯৫৯ এর সাংবিধানিক রাষ্ট্র অনুযায়ী সুলতান হলেন সকল সরকারি সংস্থার প্রধান এবং একইসাথে তিনি রাজ্যের প্রধান বিচারপতিও। এছাড়াও সুলতান আরও কিছু অতিরিক্ত ক্ষমতা ভোগ করে, যেমন তিনি রাজ্যের ইসলাম ধর্মের ধর্মীয় প্রধান এবং তিনি সকল সম্মাননা অধিকারী ও রাজ্যের সকল কাজ তার নামে সম্পন্ন হয়। বর্তমান সুলতান হলেন সুলতান হাজি আহমদ শাহ, তিনি ১৯৭৪ সাল থেকে দায়িত্ব পালন করছেন।
কান্‌সাই অঞ্চল

ঐতিহাসিক ও সাংস্কৃতিক দিক থেকে কান্‌সাই অঞ্চলকে জাপানের হৃদয় বলা যেতে পারে। ২০১০ খ্রিঃ এর জনগণনা অনুযায়ী এখানকার জনসংখ্যা ছিল ২,২৭,৫৭,৮৯৭ জন। অঞ্চলটির কেন্দ্র হল ওসাকা সমভূমি, যেখানে অবস্থান করছে দুই মহানগর ওসাকা এবং কিয়োতো। এখান থেকে পূর্বদিকে কান্‌সাইয়ের বিস্তৃতি বিওয়া হ্রদ অবধি, যা জাপানের বৃহত্তম স্বাদু জলের হ্রদ। এই হ্রদ ছাড়িয়ে ইবুকি পর্বত ও ইসে উপসাগরের উপকূল হল এর সর্ব পূর্ব সীমানা। পশ্চিমে কোওবে ও হিমেজি নগর পর্যন্ত এই অঞ্চলের বিস্তার, উত্তরে জাপান সাগর এবং দক্ষিণে কিই উপদ্বীপ ও প্রশান্ত মহাসাগরের মাধ্যমে এর সীমা সূচিত হয়েছে। জাপানের চারটি জাতীয় উদ্যান কান্‌সাই অঞ্চলের অন্তর্গত। জাতীয় সম্পদের সংখ্যার নিরিখেও জাপানের প্রথম সাতটি প্রশাসনিক অঞ্চলের ছয়টিই এখানে অবস্থিত। অন্যান্য ভৌগোলিক বৈশিষ্ট্যের মধ্যে আছে কিয়োতো প্রশাসনিক অঞ্চলের আমানোহাশিদাতে এবং হিয়োগো প্রশাসনিক অঞ্চলের আওয়াজি দ্বীপ।
কান্‌সাই (), কিংকি () ও কিনাই () শব্দগুলি প্রাচীন। সপ্তম ও অষ্টম শতাব্দীর রিৎসুরিও সংস্কারের সময় য়ামাতো, য়ামাশিরো, কাওয়াচি, সেৎৎসু ও ইযুমি এই পাঁচটি প্রদেশ সৃষ্টি করা হয়। কিনাই ও কিংকি এই দুটি শব্দই এই প্রদেশগুলোকে বোঝাত। শব্দ দুটিরই মানে হল "রাজধানীর নিকটে"। বর্তমানে কিনাই বলতে ওসাকা-কোবে-কিয়োতো মহানগরত্রয়ীকে বোঝায়।
কান্‌সাই কথাটির আক্ষরিক অর্থ "টোলগেটের পশ্চিমে"। প্রাথমিকভাবে শব্দটি ওসাকা টোলগেটের (逢坂関, "ওসাকা নো সেকি") পশ্চিমদিকের ভূভাগকে বোঝাত, যা পূর্বতন য়ামাশিরো প্রদেশ ও ওওমি প্রদেশের সীমায় (অধুনা কিয়োতো ও শিগা প্রশাসনিক অঞ্চল) অবস্থিত ছিল। কামাকুরা যুগে ওওমি ও ইগা প্রদেশের মধ্যে এই সীমারেখার পুনর্বিন্যাস করা হয়। অঞ্চলটি তার বর্তমান আকৃতি লাভ করে এদো যুগে (১৬০০-১৮৬৮ খ্রিঃ)। জাপানের অন্যান্য অঞ্চলের মতই কান্‌সাই অঞ্চলও কোনও প্রশাসনিক একক নয়, বরং সাংস্কৃতিক ও ঐতিহাসিক গুরুত্বের নিরিখে স্বতন্ত্র একটি অঞ্চল।
কান্‌সাই অঞ্চলে জাপানের সভ্যতার প্রথম পূর্ণ বিকাশ ঘটেছিল। রেশম পথের পূর্ব প্রান্তে অবস্থিত ছিল নারা, জাপানের প্রথম স্থায়ী জাতীয় রাজধানী শহর। এই যুগে (৭১০-৭৮৪ খ্রিঃ) জাপানে বৌদ্ধধর্মের প্রসার ঘটে এবং ৭৪৫ খ্রিঃ তোওদাই-জি মন্দির নির্মিত হয়। স্থানীয় শিন্তো ধর্মের পবিত্রতম তীর্থস্থান, মিয়ে প্রশাসনিক অঞ্চলের ইসে তীর্থও (৬৯০ খ্রিঃ নির্মিত) এই অঞ্চলেই অবস্থিত।
হেইয়ান যুগে জাপানের রাজধানী হেইআন-ক্যো নগরে (平安京, অধুনা কিয়োতো) স্থানান্তরিত হয় এবং তার পরবর্তী হাজার বছর ধরে মেইজি পুনর্গঠন পর্যন্ত কিয়োতোই রাজধানী থাকে। এই হাজার বছরের মধ্যেই কান্‌সাই অঞ্চলকে কেন্দ্র করে ধ্রুপদী জাপানি সংস্কৃতির জন্ম হয়। ৭৮৮ খ্রিঃ বৌদ্ধধর্মের তেন্দাই শাখার প্রতিষ্ঠাতা সাইচো, শিগা প্রশাসনিক অঞ্চলের হিয়েই পর্বতে তার মঠ স্থাপন করেন। হেইআন-ক্যোর রাজসভায় জনৈক সহকারী মুরাসাকি শিকিবু রচনা করেন জাপানের সবচেয়ে বিখ্যাত কাহিনী ও তর্কযোগ্যভাবে পৃথিবীর প্রথম উপন্যাস "গেঞ্জির গল্প" । জাপানের দুই ঐতিহ্যবাহী নাটকের ধারা নো এবং কাবুকির জন্ম ও পরিমার্জন হয় কিয়োতোয়। অন্যদিকে জাপানি পুতুলনাচ বুন্‌রাকুর জন্ম হয় ওসাকায়।
জাপানের ইতিহাসে কান্‌সাই অঞ্চলের বিশিষ্ট অবস্থান, সেইসঙ্গে বিভিন্ন যুদ্ধবিগ্রহ থেকে ধ্বংসের হাত থেকে ঘটনাচক্রে রক্ষা পাওয়ার ফলে এই অঞ্চলে জাপানের অন্য যে কোনও অঞ্চলের তুলনায় বেশি সংখ্যক ইউনেস্কো নির্দিষ্ট বিশ্ব ঐতিহ্যবাহী স্থান কেন্দ্রীভূত রয়েছে। এই তালিকায় কান্‌সাইয়ের অন্তর্গত মোট পাঁচটি স্থান হল হোরিউ-জি অঞ্চলের বৌদ্ধ মন্দিরসমূহ, হিমেজি দুর্গ, প্রাচীন কিয়োতোর ঐতিহাসিক সৌধসমূহ (কিয়োতো, উজি ও ওৎসু নগর), প্রাচীন নারার ঐতিহাসিক সৌধসমূহ এবং কিই পার্বত্য অঞ্চলের তীর্থস্থানসমূহ।
কেষ্টপুর খাল

কেষ্টপুর খাল উত্তর কলকাতার টালা অঞ্চলের গজনবী ব্রিজের নিকট, দেশবন্ধু পার্ক ও কলকাতা স্টেশনের কাছে সার্কুলার ক্যানেল বা বেলেঘাটা খাল থেকে উৎপন্ন হয়ে দক্ষিণ পূর্ব দিকে বাহিত হয়েছে। খালটি এরপর উল্টোডাঙার কাছে ভিআইপি ব্রিজ নীচ দিয়ে গিয়ে প্রথমে উত্তর পূর্বে বাহিত হয়ে কাজী নজরুল ইসলাম সরণি ও বিধাননগর এলাকার সীমানা ধরে প্রায় ৩ কিমি চলে গিয়েছে। এরপর এটি দক্ষিণ অভিমুখে সল্ট লেক ও কেষ্টপুর এলাকার মাঝে প্রায় আড়াই কিমি প্রবাহিত হয়েছে। এরপর খালটি নয়াপট্টির কাছে ইস্টার্ণ ড্রেনেজ খাল বা সার্কুলার ক্যানেল সাথে মিলিত হয়েছে। খালটি এরপর থাকদাঁড়ি (কেএমডিএর সীমানা) হয়ে পূর্ব কলকাতা জলাভূমির সঙ্গে যুক্ত হয়েছে এবং আরও পূর্ব দিকে বাহিত হয়ে কলকাতা লেদার কমপ্লেক্স, ভোজেরহাট ও ভাঙড় হয়ে খালটি মাখালীর কাছে বিদ্যাধরী নদীতে পড়েছে। খালটির মোট দৈর্ঘ ৪০ কালোমিটারের মতো। খালটি প্রধানত উত্তর ও উত্তর পূর্ব শহরতলীর নিকাশী হিসাবে ব্যবহৃত হয় যার জন্য বর্তমানে খালটি জল দূষণের শিকার। খালের নাব্যতাও অনেক কমে গেছে।
খালটি ১৯১০ সালে খনন করা হয়।একটি সেই সময় এটি কলকাতার একটি বানাজ্যিক খাল হিসাবে ব্যবহৃত হত। খালটিতে বিভিন্ন এলাকা থেকে কলকাতায় পণ্য বোঝাই নৌকা নোঙর করত। এছাড়া খালটি কলকাতার অন্যতম নিকাশি হিসাবে ব্যবহৃত হত।
খালটি বর্তমানে পলি ও বর্জ্য পদার্থ দ্বার মজে গেছে।ফলে খালটি নিকাশি হিসাবে উপযুক্ত নয়।ফলে প্রতি বছর বর্ষায় খাল ছাপিয়ে বসতি এলাকায় জল জমে।এছাড়া জমা জলে মশার উৎপাত বারে এবং মশা বাহিত রোগের প্রাদুর্ভাব ঘটে।
২০১৬ সালে খালটির সৌন্দর্যায়নের কাজ শুরু হয়।
ঈশান উদয়

ঈশান উদয় হ'ল ভারত সরকারের অধীনস্থ বিশ্ববিদ্যালয় অনুদান আয়োগ (The University Grants Commission, UGC) এবং মানব সম্পদ উন্নয়ণ মন্ত্রণালয়-এর (Ministry of Human Resource Development, MHRD) উত্তর-পূর্বের মেধাবী ছাত্র-ছাত্রীদের জন্য প্রদান করা এক বিশেষ বৃত্তি। যেকোনো শাখাতে ১০+২ সফল ভাবে উত্তীর্ণ হওয়া যেসব ছাত্র-ছাত্রী পরবর্তী পর্যায়ের উচ্চ শিক্ষায় নামভর্তি করে এবং যাদের পরিবারের বার্ষিক উপার্জন ৪.৫ লাখ টাকার কম তারা এই বৃত্তির জন্য আবেদন করতে পারে৷ এই বৃত্তি প্রতি বছরে উত্তর-পূর্বের দুই হাজার ছাত্র-ছাত্রী লাভ করে৷ বৃত্তির পরিমাণ প্রতি মাসে ৩,৫০০ টাকার থেকে ৫,০০০ টাকা। বর্তমানে এই বৃত্তির মূল্য মাসে ৭,৮০০ টাকা পর্যন্ত বৃদ্ধি করা হয়েছে। এই বৃত্তি কেবল স্নাতক পর্যায়ের পাঠ্যক্রমে অধ্যয়নের জন্য, স্নাতকোত্তর পাঠ্যক্রমের জন্য নয়৷
এই বৃত্তির জন্য এবার নির্বাচিত হ'লে পুরো স্নাতক পাঠ্যক্রমের সময়ের জন্য (৩/৪/৫ বছরর জন্য) বৃত্তির মেয়াদ প্রযোজ্য হয়। শিক্ষার্থী থাকার প্রমাণ হিসেবে ৩ মাস পর পর বিভাগীয় এবং শিক্ষানুস্থানের প্রধানের স্বাক্ষর থাকা 'continution form' জমা দিতে হয়।
অবিরত ও বোধগম্য মূল্যায়ন

অবিরত এবং বোধগম্য মূল্যায়ন ( CCE) হলো কেন্দ্রীয় মাধ্যমিক শিক্ষা পরিষদ এর দ্বারা ভারতের ৬ষ্ঠ থেকে ১০ম পর্যায়ের শিক্ষার্থীদের জন্য প্রবর্তন করা একটি নতুন শিক্ষা পদ্ধতি।
এই নতুন পদ্ধতিতে, শিক্ষার্থীদের বিদ্যায়তনের সাথে পাঠ্যক্রমিক ও সহ-পাঠ্যক্রমিক বিষয়ে মূল্যায়নের সঙ্গে তাদের কৃতিত্ব এবং অর্হতাসমূহ নির্ণয় করা হয়। শিক্ষার্থীদের নম্বরের পরিবর্তে গ্রেড প্রদান করা হয়। এর উদ্দেশ্য বিভিন্ন ক্রিয়াকলাপের মূল্যায়নের দ্বারা শিক্ষার্থীদের কাজের বোঝা হ্রাস করা এবং সামগ্রিক কৃতিত্ব এবং অর্হতাসমূহের বিকাশ সাধন করা। মূল্যায়নের জন্য শিক্ষার্থীর কর্ম অভিজ্ঞতা, দক্ষতা, সৃষ্টিশীলতা, দৃঢ়তা, সহযোগিতা, কথা-বার্তা, আচরণ ইত্যাদির ভিত্তিতে গ্রেড প্রদান করা হয় এবং শিক্ষার্থীর যোগ্যতার সামগ্রিক মান নিরুপণ করা হয়। এর ফলে বিদ্যায়তনিক দিকে দুর্বল কিন্তু অন্যদিকে যেমন কলা, মানবতা, খেলা, সংগীত ইত্যাদি দিকে এগোনো শিক্ষার্থীরাও তাদের যোগ্যতা প্রদর্শন করার সুবিধা পায়।
এই পদ্ধতিতে দুটো ভিন্ন প্রকারের অভীক্ষা নেওয়া হয়। সেই দুটি হল, "গঠনীয় অভীক্ষা" এবং "সংখ্যাত্মক অভীক্ষা" বা "যোগাত্মক অভীক্ষা"।
শিক্ষাবর্ষে অন্তত, পরিষদ গঠনীয় এবং সংখ্যাত্মক অভীক্ষা প্রাপ্তাংকর ভিত্তিতে ফলাফল প্রকাশ করে, i.e. ৪০% + ৬০% = ১০০%।
নিমরানা হোটেলস

নিমরানা হোটেলস হচ্ছে একটি ভারতীয় সংস্থা যা
পুরাতন বা ধ্বংসপ্রায় নির্মাণগুলোকে সংস্কার করার মাধ্যমে নতুন হেরিটেজ হোটেলে রূপান্তরিত করে থাকে। 
প্রতিষ্ঠানটি ১৯৯১ সালে আমান নাথ এবং ফ্রান্সিস ওয়াকজিয়ার্গ এর মাধ্যমে প্রতিষ্ঠা লাভ করে। আমান নাথ দিল্লি ইউনিভার্সিটি হতে মধ্যযুগীয় ভারতীয় ইতিহাসের উপর একজন স্নাতকোত্তর ডিগ্রীধারী ছিলেন,অপরদিকে ফ্রান্সিস ওয়াকজিয়ার্গ ফ্রান্সের একজন সাবেক কূটনীতিবিদ এবং ১৯৬৯ সাল হতে ভারতে বসবাস করে আসছিলেন, এরা দুজন দ্যা পেইন্টিং ফ্রেস্কোস অব শিখাবতী,বইটি লিখার উদ্দেশ্যে গবেষণা চালাচ্ছিলেন এবং এ উদ্দেশ্যেই তারা রাজস্থানের আরাভাল্লি পর্বতে অবস্থিত ১৫ শতকের নিমরানা দুর্গ পরিদর্শন করেন, যা স্থানীয় একজন সর্দার নিমলা মিও এর কর্তৃক নির্মিত হয়েছিল , এবং ৪০ বছরে প্রায় ধ্বংসপ্রাপ্ত অবস্থায় চলে এসেছিল। তারা ১৯৮৬ সালে ৭ লক্ষ ভারতীয় রূপী দিয়ে দুর্গটি কিনে নেন এবং সংস্কার করার পর ১৯৯১ সালে এটিকে ১২ কক্ষের একটি হোটেল হিসাবে চালু করেন। সংস্কার পরবর্তীতে, হোটেলটি ২০০২ সালের ভারতীয় সাহিত্য আন্তর্জাতিক উৎসব, কুইজ অনুষ্ঠান মাস্টারমাইন্ড ইন্ডিয়া, এবং অনেক বিবাহ অনুষ্ঠানের ভেন্যু হিসাবে ব্যবহৃত হয়েছে।
নির্মাণটি সংস্কারের ক্ষেত্রে আধুনিক সুযোগ-সুবিধাগুলো যুক্ত করার পরও যতটা সম্ভব স্থাপত্যশৈলী অক্ষুণ্ণ রাখার চেষ্টা করা হয়। এছাড়া কক্ষগুলোতে ১৯ শতকের ঔপনিবেশিক ধাঁচের সাজসজ্জাও প্রয়োগ করা হয়। এ ধরনের সজ্জার কারণে তারা তাদের হোটেল গুলোকে “নন-হোটেলস” বলে থাকে। ভবনটি ধাপে ধাপে সংস্কার কর হয়, ইতোমধ্যে সংস্কারকৃত হোটেলের অংশ ব্যবহারের মাধ্যমে উপা্র্জিত অর্থ দ্বারা বাকি অংশের সংস্কার কাজ চালানো হয়। স্থানীয় লোকজন এবং মালামাল ব্যবহারের মাধ্যমে তারা খরচ কমিয়ে আনতে পেরেছিল এবং তাদের হোটেল ব্যবসা হতে সত্যিকারার্থে লাভের মুখ দেখতে দুই থেকে তিন বছর অপেক্ষা করতে হয়, যেখানে সাধারণভাবে এ ধরনের ব্যবসাতে অনেক ক্ষেত্রে সাত থেকে আট বছর লেগে যায়।
পাঞ্জাব রাজ্য সরকার পাবলিক-প্রাইভেট পার্টনারশীপ এর মাধ্যমে পাটিয়ালাতে অবস্থিত বারাডারি প্যালেস তাদের নিকট হস্তান্তর করেন, একইভাবে রাজস্থান রাজ্য সরকার তাদের নিকট তিজারি ফোর্ট লীজ দেন। ঠাকুর মঙ্গল সিং তাদের নিকট আলওয়ার এ অবস্থিত ১৪ শতকের কেসরোলি প্যালেস বিক্রি করেন। বেশির ভাগ প্রকল্পের ক্ষেত্রেই ভবনের মালিকরাই উৎসাহিত হয়ে তাদের সাথে যোগাযোগ করেছে। তাদের হাতে বর্তমানে দুইটিরও বেশি সম্ভাব্য প্রকল্প রয়েছে।
যে সকল ধ্বংসপ্রায় নির্মাণ এবং দুর্গসমূহ তাদের দ্বারা পুনঃপ্রতিষ্ঠিত হয়েছে, সেগুলোর মধ্যে অন্তর্ভুক্ত রয়েছে:
প্রকল্পটির অংশ হিসাবে প্রকাশিত বইসমূহের মধ্যে রয়েছে:
লাভলি প্রফেশনাল ইউনিভার্সিটি

লাভলি প্রফেশনাল ইউনিভার্সিটি () ভারত এর পাঞ্জাব রাজ্যের ফাগবারাতে অবস্থিত একটি বেসরকারি এবং অর্ধ আবাসিক বিশ্ববিদ্যালয়। এটি একটি বিদ্যায়তনে সর্বোচ্চ ছাত্র-ছাত্রী থাকা বেসরকারি বিশ্ববিদ্যালয়। এর বর্তমান জমি ১০০০ একর। এখানে ২৬টি রাজ্য এবং ১৬টি দেশের মোট ২৫০০০+ ছাত্র-ছাত্রী আছে। এই ইউনিভার্সিটি ইউনিভার্সিটি গ্রান্ট কমিশন আইনের ২(এফ) ১৯৫৬র দ্বারা স্বীকৃতি প্রাপ্ত। এখানে ছেলে এবং মেয়েদের জন্য পৃথক আবাসনের ব্যবস্থা আছে। এসি এবং ন'ন এসির ব্যবস্থা আছে। লাভলি প্রফেশনাল ইউনিভার্সিটি ডক্টরেট,পোস্ট স্নাতক, স্নাতক এবং ডিপ্লোমা প্রোগ্রাম এ নতুন নতুন প্রযুক্তিবিদ্যা শিক্ষা দেয়। লাভলি প্রফেশনাল ইউনিভার্সিটি টুইনিং প্রোগ্রাম এবং আন্তর্জাতিক এক্সপোজার প্রোগ্রামর জন্য কয়েকটি বিদেশী ইউনিভার্সিটির সঙ্গে সন্নিবদ্ধ হয়েছে।
CSR-GHRDCর ২০১১চনর চার্ভে অনুসারে লাভলি ফেকাল্টি অফ টেকনোলজির ক্রম ২৯তম। ভারত সরকারের কমিউনিকেশন এবং আই.টি বিভাগের থেকে শ্রেষ্ঠ সম্মান লাভলি প্রফেশনাল ইউনিভার্সিটি পেয়েছে। ভারতের শ্রেষ্ঠ ইউনিভার্সিটি ম্যানেজমেন্টের পুরস্কার লাভলি প্রফেশনাল ইউনিভার্সিটিয়ে পেয়েছে।
বিদ্যুৎ চালিত ট্রাম অতি সম্প্রতি ইউনিভার্সিটির বিদ্যায়তনে চলবে। ইউনিভার্সিটি ইতোমধ্যে পাঞ্জাব সরকারের থেকে সবুজ সংকেত পেয়েছে,এবং এটি ভারতের কলকাতার পর দ্বিতীয় স্থান যেখানে এই পরিবেশ বান্ধব পরিষেবা হবে।
ইউনিভার্সিটির বিদ্যায়তনের ভিতর একটি শপিং মল উন্মুক্ত হয়েছে।
এখানে খাদ্য, ব্র্যান্ডেড আইটেম, জামা কাপড়, লাইফষ্টাইল নিহত, ইলেকট্রনিক গেজেট (মোবাইল, কম্পিউটার, ল্যাপটপ, ইত্যাদি), চশমা, ফটো ষ্টুডিও, ক্রীড়াসামগ্রী, সঙ্গীত এবং বিনোদন, সৌন্দর্য পার্লার সংক্রান্ত, সেলুন, সর্বাধুনিক ফ্যাশনের ব্র্যান্ডেড দোকান ইত্যাদি আছে।
নিচে দেওয়া স্বীকৃতি এবং অনুমোদন লাভলি প্রফেশনাল ইউনিভার্সিটির আছে:
এল.পি.ইউ সমগ্র ভারতে দূরবর্তী শিক্ষা প্রবর্তন করেছে যা এল.পি.ইউ র পরিচালকবর্গ পরিচালনা করে৷ এল.পি.ইউ র দূরবর্তী শিক্ষা দূরবর্তী শিক্ষা কাউন্সিলর স্বীকৃতি প্রাপ্ত৷
ভুটানের সংসদ

ভুটানের সংসদ () গঠিত হয়েছে ভুটানের রাজা এবং দ্বিকক্ষবিশিষ্ট সংসদ ব্যবস্থাপনার মাধ্যমে। এই দ্বিকক্ষবিশিষ্ট সংসদ উচ্চকক্ষ জাতীয় পরিষদ এবং নিম্নকক্ষ জাতীয় সমাবেশ নিয়ে গঠিত। বর্তমান সংসদীয় কাঠামো এককক্ষযুক্ত টশোগদু () দ্বারা ২০০৭ সালে প্রতিস্থাপিত হয়েছে, যেখানে সদস্যরা ২০০৮ সালে আসন গ্রহণ করে।
ভুটানের জাতীয় পরিষদ হচ্ছে উচ্চকক্ষ বা দ্বিকক্ষবিশিষ্ট আইনসভার পর্যালোচনা কক্ষ। এটি ২৫ জন সদস্য নিয়ে গঠিত: ২০টি জেলার প্রতিটি থেকে একজন করে সরাসরি নির্বাচিত হয় এবং ৫ জনকে নির্বাচনী আইন অনুযায়ী রাজা নিযুক্ত করেন। জাতীয় পরিষদে বছরে অন্তত দুবার অধিবেশন বসে। সদস্যদের সংখ্যা থেকে একজন সভাপতি ও একজন সহ-সভাপতি নির্বাচিত হয়। জাতীয় পরিষদের প্রার্থী ও সদস্যরা রাজনৈতিক দলে অন্তর্ভুক্ত হওয়া নিষিদ্ধ।
ভুটানের জাতীয় সমাবেশ সংসদের নিম্নকক্ষ। এটা গঠিত হয় সর্বোচ্চ ৪৭ জন সদস্যকে নিয়ে, যাদেরকে সরাসরি প্রতিটি জেলা থেকে নাগরিকদের দ্বারা নির্বাচনী আইন অনুযায়ী নির্বাচিত করা হয়। আনুপাতিক প্রতিনিধিত্বের এই ব্যবস্থায় প্রতিটি আসনের নির্বাচকমণ্ডলী জাতীয় সমাবেশের একজন সদস্য দ্বারা প্রতিনিধিত্ব করা হয়; ২০ টি জেলার প্রতিটির জন্য ২-৭ জন সদস্যদের দ্বারা প্রতিনিধিত্ব করা আবশ্যক। জাতীয় সংসদের আসনবিন্যাস প্রতি ১০ বছরে বন্টিত হয়। জাতীয় সমাবেশে বছরে অন্তত দুবার অধিবেশন বসে এবং তার সদস্যদের মধ্যে থেকে একজন স্পীকার ও ডেপুটি স্পিকার নির্বাচিত হয়। সদস্য ও প্রার্থীদের রাজনৈতিক দলে অন্তর্ভুক্তি রাখার অনুমতি দেওয়া হয়। 
জাতীয় পরিষদ এবং জাতীয় সমাবেশ সংবিধানের অধীনে গঠিত স্বতন্ত্র ক্ষমতা ও দায়িত্বের একটি কাঠামোতে পরিচালিত হয়। উপরন্তু, প্রতিটি গঠনকার্য, পদ্ধতিগত কাঠামো অনুযায়ী স্বাধীনভাবে বিধিবদ্ধ করা হয় পরবর্তী প্রণয়ন আইন অনুসারে : জাতীয় পরিষদ আইন এবং জাতীয় সমাবেশ আইন।
ক্ষমতা ও সংসদের দায়িত্বের মধ্যে সর্বাগ্রে বিল পাশ করা হয়। এই কার্যক্রমটি উভয় ক্ষেত্রেই উচ্চকক্ষ জাতীয় পরিষদ, নিম্নকক্ষ জাতীয় সমাবেশ বা সাধারন আইনসম্মত প্রতিনিধি () দ্বারা সম্পন্ন হয়ে থাকে। ব্যতিক্রমি অর্থ ও আর্থিক বিল, যা জাতীয় সমাবেশের একমাত্র আওতার হয় সেগুলো এর আওতায় কাজ করা হয়। প্রণীত আইনসমূহ উপস্থাপন করতে হবে দ্বিকক্ষবিশিষ্ট উপায়ে ঠিক জাতীয় পরিষদের এবং জাতীয় সমাবেশের যৌথ বৈঠকের সময়। তবে বিল সমূহ ভোট ছাড়া ডিফল্ট অনুযায়ী পাস হতে পারে। যখন একটি বিল উত্থাপন করা হয় এবং এক কক্ষ দ্বারা গৃহীত হয়, এটা তখন গূহীত দিন বা তারিখ থেকে ত্রিশ দিনের মধ্যে অন্য কক্ষে উপস্থাপন করতে হয়। বিলটি সংসদের আগামী অধিবেশনের সময়ও পাস করা যেতে পারে। বাজেট বিষয়ক বিল এবং জরুরী কোনো বিষয়ের ক্ষেত্রে, একটি বিল সংসদে একই অধিবেশনে পাস করতে হবে। বিল সমূহ চূড়ান্তভাবে রাজা দ্বারা নিষেদ এবং পরিমার্জন সাপেক্ষে উপস্থাপিত হয়। 
সংসদ সদস্যদের মোট সংখ্যার কমপক্ষে ৩/৪ অংশের সম্মতিতে ভুটানের আন্তর্জাতিক স্থানিক সীমানা এবং অভ্যন্তরীণ জেলা এবং গ্রামের বিভাগ পরিবর্তন করার একমাত্র কর্তৃত্ব রয়েছে। সংসদ স্থানীয় সরকারি প্রশাসনের কাজগুলোও তত্ত্বাবধান করে।